open-index/open-wikipedia-markdown huggingface dataset:
حسن-معاویہ صلح

**حسن-معاویہ صلح** یا **معاہدٕ** (661 عیسوی) اوس پیغمبر محمد صلی اللہ علیہ وآلہ وسلم سٕنٛدؠ زُر حسن ابن علی تہٕ شامُک گورنر تہٕ اموی ہنٛز اَکھ اہم شخصیت معاویہ ابن ابی سفیانس درمیان اَکھ امن معاہدٕ۔

## پس منظر

661 عیسویس مَنٛز خلیفہ علی ابن ابی طالب سٕنٛدؠ شہادتہٕ پتہٕ بنیٛو تٔہُنٛد بوٚڑ نیٚچوٗ حسن پوٗنٛژم خلیفہٕ۔ تاہم، تٔمؠ سٕنٛزِ حکمرٲنی کوٚر فوری طور معاویہ ہن چیلنج ، یٔمؠ نہٕ علی سٕنٛز خلافت تسلیٖم ٲس کٔرمٕژ تہٕ شامس مَنٛز ٲسٕکھ مضبوٗط فوجی تہٕ سیٲسی طاقتٕچ قیادت کٔرمٕژ۔ مُسلمانن درمیان زیٖٹھ خانہٕ جنگہٕ نِش بچنہٕ خٲطرٕ (گۄڈنیُک فِتنہٕ پتہٕ) دٲخل دۄشوے فریقن کٔر کتھ باتھ۔

## معاہدٕچ شرطہٕ

معاہدٕکؠ صحیٖح شرط چھِ تَوٲریٖخی ذرایعن مَنٛز مختلف طریقس مَنٛز وننہٕ آمٕتؠ، مگر عام طور پٲٹھؠ چھ شٲمل:

*حسن تراوِ معاویہ سٕنٛدِس حقس مَنٛز خلافت ترک، یُس خلیفہ سٕنٛدِ حثیتہٕ حوٚکوٗمَتھ کرِ۔

*معاویہ کرِ قُرآن تہٕ سُنت مطٲبق حوٚکوٗمَتھ۔

*معاویہ ہس پزِ علی یَس بد دعا کرنُک عمل ترک کرُن،نمازک قنوتس مَنٛز ہؠتھ۔ معاویہ ہس پزِ نہٕ علی سُنٛد ذکر تۆتام کرُن یۆتام نہٕ اصل اندازس مَنٛز کرُن آسہِ۔

*معاویہ کرِ نہٕ کانٛہہ جانشیٖن مُقرر۔ تٔمؠ سٕنٛدِ مرنہٕ پتہٕ ٲس قیادت حسن واپس گژھٕنؠ یا مُسلمان برادری ہُنٛد فٲصلہٕ کرُن۔

*حسن سٕندؠن پیروکارن (خاص کر عِراق تہٕ حجازس مَنٛز) ہِنٛز حفاظت تہٕ سلامتی ہِنٛز ضمانت آسہِ دِنہ۔

*معاویہ گژھِ کوفہ کِس خزانس مَنٛز موجود یعنی پانٛژھ لچھ (درہم) خارج کرُن۔ لہٰذا اختیار حوالہٕ کرنس مَنٛز چھُ نہٕ یہٕ شٲمل (یعنی یہٕ رقم)۔ معاویہ گژھ حُسینس ؤری پتہٕ ؤری اَکھ لچھ درہم سوزُن، تم گژھن ہاشم علیہ السلام بنو عبد شمس دِنس تہٕ تحفہٕ دِنس مَنٛز پَسنٛد دِنؠ، تہٕ جنٛگ اونٹَس تہٕ جنٛگ صفین مَنٛز مارنہٕ آمتین لوٗکن ہٕندِس نیٚچوین مَنٛز تقسیٖم کرُن۔  تہٕ یہِ پزِ دارابجارڈ سٕندِ ٹیکسہٕ منٛزٕ خرچ کرُن۔

## نٔتیٖجہٕ

661 عیسویس مَنٛز ترٛٲو حسن صٲبن تخت ترک تہٕ کوٚرُن معاویہس اِختیار حوالہٕ، ییٚمؠ پتہٕ اموی خِلافت قٲئم کٔر تہٕ دمشقس ٲس امچ رازدٲنؠ قٲیم کٔر۔ حسن گوٚو مزیٖد ٹکر نِش بچِتھ مدینہ منورہ کُن۔

امہٕ معاہدن کۆر عارضی طور پٲٹھؠ خانہٕ جنگی ختم، تہٕ بعض اوقات چھ اَتھ "**عام الجماعہ**" (**اِکؠ وَٹ گژھنُک ؤری**) وننہٕ یوان، یۄدوَے أمہِ سٟتؠ بنیٛو اِسلامس مَنٛز خاندانی حکمرٲنی ہنٛد عروج۔

## حَوالہٕ

زٲژ:اِسلام
معاویہ II

**معاویہ بِن یزید** یا **معاویہ دۆیم** (وفات: 684 عیسوی) اوس ترٛیٚیِم اموی خلیفہٕ، ییٚمؠ 683 پیٚٹھٕ 684 عیسویس تام ژھۆٹِس کالس تام حوٚکوٗمَتھ کٔر۔ سُہ اوس یزید اول سُنٛد نیٚچُو تہٕ اموی خاندانُک بٲنؠ، معاویہ اول سُنٛد زُر۔

## اِبتدٲیی زندگی

معاویہ اوس یزید اولس زامُت تہٕ اوس اموی کِس حکمراں صوفیٲنی شاخس مَنٛز آمُت۔ تٔمؠ سٕنٛزِ شُروٗعٲتی زِنٛدگی مُتعلِق چھُ واریاہ کم معلوٗم، مگر ذٔرایعہ چھِ أمِس جوان تہٕ جسمٲنی طور کمزور قرار دِوان ییٚلہِ أمِس اتھارٹی وراثتس مَنٛز میلیٛو۔

## حوٚکوٗمَتھ

سُہ بنیو 683 عیسویس مَنٛز پننِس مٲل یزید اول سٕنٛدِ مرنہٕ پتہٕ دوٚیمِس فتنس دوران خلیفہٕ۔ تٔمؠ سٕنٛز حکمرٲنی ٲس عدم استحکامُک نشانہٕ، تِکیٛازِ حزب اِختلاف فوجن کٔر مکہ ہَس مَنٛز عبداللہ ابن الزبیرَس أنٛدؠ پٔکھؠ ریلی۔ اِسلٲمی تٲریخ نگاری ہٕنٛدِ رپورٹہٕ چھِ اکثر سُہ حکمرٲنی نِش غٲر آمادٕ قرار دِنہٕ آمُت، کینٛہہ حوالہٕ چھِ ونان زِ تٔمؠ ترٲو پننہِ خراب صحت تہٕ پریشان سیٲسی صورتحالہٕ کِنؠ خِلافت ترک۔ پننِس مٲلس تہٕ بٕڑِبب سُنٛد برعکس، کینٛہہ رؠوایتہٕ چھِ ونان زِ معاویہ دۆیمن ہٲو علوین سٔتؠ، علی ابن ابی طالب سنٛد خاندانس سٔتؠ، تہٕ تمن ہنٛز کُھلہٕ وانہِ مُخٲلفت کرنہٕ نِش کۆرُن پرہیز۔

## وَفات

معاویہ دۆیِم گُزریو 684 عیسویس مَنٛز صرف کیہہ ریتن پتہٕ، مبینہ طور پٲٹھؠ بیمارٕ سٟتؠ۔ تٔمؠ سٕنٛدِ مرنہٕ سٟتؠ گوٚو امویاہُک صوفیانی سِلسلہٕ ختم، تہٕ مروان اول آو پتہٕ خلیفہٕ مُنتخب کرنہٕ، ییٚمہ سٟتؠ خاندانٕچ مروانی شاخ شروٗع گٔیہٕ۔

## حَوالہٕ

زٲژ:اِسلام
ششی تھرور

**ششی تھرور** چھُ دِلہِ مَنٛز حۆکوٗمَتھ ہندُک ؤزیٖر تہٕ کیرالہ پؠٹھٕ لوک سبھایہِ ہُنٛد رُکُن۔ امہِ برٛونٛہہ، اوس سُہ اقوام متحدہُک ڈپٹی سیکرٹری جنرل تہٕ سیکرٹری جنرل (2006) کِس عہدٕ خٲطرٕ مٲدانس مَنٛز۔ سُہ چھُ اَکھ لِکھٲرؠ تہٕ ناول نگار تہِ۔ اقوام متحدٕکؠ سیکریٹری جنرل سٕندِ عہدٕ چہِ ریسہِ مَنٛز ہوٗر ششی تھرور جنوبی کوریا کِس بان کی مون نِش۔ سُنندا پُشکر ٲس تہنٛز ترٛیٚیِم زَنان۔

## حَوالہٕ

زٲژ:ہِندوستٲنؠ لوٗکھ
قومی مَہوَتھ 1 ڈی (ہِندوستان، پرٛٲنؠ گرٛؠنٛد)

**نیشنل ہائی وے 1** ڈی (این ایچ 1 ڈی) یَتھ **[[سِریٖنَگَر]]-[[لیہہ]] ہائی وے** تہٕ ونان چھ، چھ رِیاسَتھ جموں و کشمیر اَکھ قومی مَہوَتھ یوٚس سرینگرس لداخس مَنٛز لیہس سٟتؠ جوڑان ٲس۔ سری نگر-لیہہ ہاے وے آیہ 2006 ہس مَنٛز قومی شاہراہ قرار دنہٕ۔ یہِ چھ وۄنؠ نیشنل ہائی وے 1 ہک حصہٕ یس مغربس مَنٛز اوٗڑی تام پٔھہلتھ چھِ۔

1870 تس مَنٛز مہاراجہ رنبیر سنگھ تہٕ تھومس ڈگلس فورسیتھ درمیان أکس تجٲرتی محادٕ پتہٕ اوس پرٛانہ مَرکَزی ایشیاہُک تجٲرتی وتہٕ سری نگر-لیہہ-یارکندس **ٹرٛیٹ روڈ** تہٕ ونٛنہٕ یوان۔

## حَوالہٕ

زٲژ:سڑکہٕ
آنَہیتا

آنَہیتا چھَ آب، زرخیزی، شفا تہٕ حکمتچ اَکھ قدیم ایرانی دیوی سُنٛد حوالہٕ دِوان، یُس زرتشت مذہبس مَنٛز پوٗزنہٕ چھَ یوان، تہٕ پَمپوشُک ناو تہٕ ایرانس مَنٛز چھُ یہٕ مناونہٕ ینہٕ وول اَکھ اہم مذہبی تٔہوار۔ ایرانس مَنٛز چھ آنَہیتا ناوُک اَکھ مندر تہٕ۔

## حَوالہٕ

زٲژ:زرتشیت
زٲژ:دیوی دیوتا
ستیہ میو جَیَتے

**ستیہ میو جَیَتے** (**پۆز پَزِ کُن** چھُ ہؠنٛدؠ متنن *منڈاکا اپنشد* *[[مَنتَر|منتر]]* اَکھ حصہٕ۔ &#x2009; ہِندوستان چہ آزٲدی پتہٕ آو یہِ 26 جَنؤری 1950، یَتھ دۄہ ہندوستان جمہوریہ بنیو، ہندوستان کس قومی موٹو کس طورس پیٚٹھ اختیار کرنہٕ۔

## حَوالہٕ

زٲژ:ہِندوستان
زٲژ:ہؠنٛدؠ دَرٕم
ایمان، اتحاد، نظم

**ایمان،اتحاد  ،نظم** (**ایٖمان، یَکجوت، تٔہذیٖب**) چھُ پاکستانک قومی موٹو ۔ یہِ چھ پاکستان چہ قومیتک رہنما اصوٗل ماننہٕ یوان۔

پاکستان کہ آزٲدی پتہٕ، آو یہِ ملکٕک بانی محمد علی جناح سٕند طرفہٕ قومی نعرٕ کس طورس پؠٹھ متعارف تہٕ اپناونہٕ۔

## حَوالہٕ

زٲژ:پاکِستان
ہنا آئن بینڈر

ہننا آئن بینڈر (پٲدٲیِش 21 مئی 1995) چھےٚ اَکھ امریکی اداکٲر تہٕ سٹینڈ اپ کامیڈین۔ سۄ چھ ایچ بی او *ہیک۔* ڈرامائی سیریز ہیکسس مَنٛز جدوجہد کرن واجنہ کامیڈی رائٹر ایوا ڈینیئلز سٕنٛد کردارٕ خٲطرٕ مشہوٗر، ییٚمہ خٲطرٕ أمس پرائم ٹائم ایمی ایوارڈ تہٕ کریٹکس چوائس ٹیلی وِجَن ایوارڈ تہٕ ترٛیٚن گولڈن گلوب ایوارڈ ہٕنٛز نامزدگی تہٕ مِلے۔

## اِبتدٲیی زندگی تہٕ اِبتدٲیی تٲلیٖم

آئن بینڈر چھےٚ اصلی سیٹرڈے نائٹ لائیو کاسٹ ممبر لارین نیومین تہٕ مصنف ڈائریکٹر چاڈ آئن بینڈر سٕنٛز کوٗر۔ تٔمؠ سُنٛد عیال چھُ یُہوٗد تہٕ سۄ بڑیو لاس اینجلسس مَنٛز۔

## ذٲتی زِندگی

آئن بینڈر چَھ لاس ایٚنٛجلِس، کیلیفورنیاہس مَنٛز روزان۔ آئن بینڈر چَھ دُجِنسی پَسنٛد۔ أمِس چھُ اے ڈی ایچ ڈی۔

سۄ چھےٚ فلاڈیلفیا ایگلٕچ واریاہ کالہٕ حٲمی۔

## سیٲسی نظریات

مارٕچ 2025 ہس مَنٛز کٔر آئن بینڈرن آب و ہوا چہ تبدیلی متعلق کتھ تہٕ "انسانیتکؠ وارہ وارہ ناپید گژھنک معمار" تہٕ کرُکھ محمود خلیل سنزِ گرفتاری، غزہ کس جنگس مَنٛز اسرائیلی حکومتکؠ اقدامات، تہ اسرائیلس خٲطرٕ امریکی حکومتچ حمایتچ مذمت۔

تمہ ریتہٕ کِس ٲخرس مَنٛز 77 مِس پرائم ٹائم ایمی ایوارڈن مَنٛز، زیوٗن تٔمؠ کامیڈی سیریزس مَنٛز شاندار معاون اداکارہ خٲطرٕ پرائم ٹائم ایمی ایوارڈ تہٕ پنٕنؠ تقریر **"گو [[:en:Philadelphia Eagles|برڈز]]، فک [[:en:United States Immigration and Customs Enforcement|آئس]]، تہٕ فِری فلسطین"** سٟتؠ ختم۔

## حَوالہٕ
زٲژ:اَمریٖکی لوٗکھ
مِصری عربی زَبان

**مِصری عربی** یا صِرِف **مِصری** چھِ مِصرس مَنٛز بولنہٕ یِنہٕ واجنہِ اَکھ زبان یۄس عربی زبانہِ ہٕنٛز اَکھ شاخ بوٗلؠ چھےٚ۔

مِصری عربی ہِنٛدؠ وۄشترا ، گرامرچ ساخت، تہٕ الفاظ چھِ قبطی زبان سٟتؠ متٲثر۔ ایمیٛوک بھرپوٗر الفاظ تہٕ چھ تُرکی تہٕ یورپی زبان سٟتؠ متٲثر یَتھ مَنٛز زَن فرانسیسی، اِطٲلوی، یونانی، تہٕ انگریزی چھِ۔

## حَوالہٕ

زٲژ:زَبان
افروایشایی زَبانہٕ

افرو ایشیائی زَبانہٕ (یَتھ افرو ایشیائی، **افریقی** ہمیو-سیمیٹک، یا سیمیٹو-ہیمیٹک کہ ناوٕ سٟتؠ تہٕ چھ زاننہٕ یوان) چھ اَکھ زبانہٕ خاندان یَتھ  تقریبا 400 زبانن یوس زیٛادٕ تر مغربی ایشیاء شمالی افریقا ہارن آف افریقہ تہٕ صحارا تہٕ سایل کیانٛہہ حصن مَنٛز چھ بولنہٕ یوان۔ 500 ملین کھۄتہٕ زیٛادٕ لوٗکھ چھ افریقی ایشیائی زبان بولن وٲلؠ ، ہند-یورپی، چینی-تبتی، تہٕ نائجر-کانگو پتہٕ ژوٗرم سارِوٕے کھۄتہٕ بھڑ زبان خاندانچ تشکیل کران۔

## حَوالہٕ

زٲژ:زَبان
پُرٛوٗنٛژھ (شَہَر)

**پُرٛوٗنٛژھ** یا **پُنٛچھ** ( گوجری تہٕ پہاڑی زبانہٕ مَنٛز تہٕ پُنٛژھ ونان چھِ) چَھ اَکھ قصبہٕ تہٕ پُنٛژھ ضلعک انتظامی صدٕر مُقام، یُس ہنٛدستان کہ زیر انتظام مرکزی زیر انتظام علاقہٕ جموں و کشمیر حصہٕ چھ، یس کشمیرک بھڑس متنازعہ علاقہٕ چھ۔یہِ چھ لائن آف کنٹرولس نزدیٖک واقعہٕ-متنازعہ علاقس مَنٛز ڈی فیکٹو سرحد۔ پُنٛژھ چھِ اَکھ عملی سرحد پاکستان کہ زیر انتظام، آزاد کشمیر کہ خود مختار علاقہٕ کس پُنٛژھ ضِلس سٟتؠ مشترکہٕ کران۔

## تَوٲریٖخی آبٲدی

## حَوالہٕ

زٲژ:جۆم تہٕ کٔشیٖر ہٕنٛدؠ جاے
پُرٛوٗنٛژھ ضِلہٕ، ہِندوستان

**پُرٛوٗنٛژھ** یا **پُنٛچھ** چھِ ہنٛدستان کہ زیر انتظام جموں و کشمیر اَکھ ضِلہٕ یس تنازٕ در کشمیر کس علاقس مَنٛز واقع چھُ۔ پونچھ قصبس مَنٛز ہیڈکوارٹر آسنہٕ کنِہ چھ یہِ لائن آف کنٹرولس (ہندوستان تہٕ پاکستانس درمیان سرحد) سٟتؠ ترٛیٚن طرفن (شمال، مغرب تہٕ جۆنوٗب) سٟتؠ متصل۔ ہنٛدستانس تہٕ پاکستانس درمیان 1947-48 جَنٛگ کوٚر گۄڈنیوک ضِلہٕ دۄن حصن مَنٛز تقسیٖم۔ اَکھ گوٚو پاکستان تہٕ بیٛاکھ بنیوو تمہ وقتہٕ ہِند رِیاسَتھ جموں و کشمیر حصہٕ۔

## حَوالہٕ

زٲژ:جۆم تہٕ کٔشیٖر ہٕنٛدؠ جاے
زٲژ:جۆم تہٕ کٔشیٖرٕکؠ ضِلہٕ
جنٛگِ موتہ

**جنٛگِ موتہ** گۆو 8 ہجری (سَتَمبَر 629) جمادی الاول 8 ہجری (سَتَمبَر 629) مَنٛز جۆنوٗب مغربی اردن کِس مَنٛز موتہ مَنٛز، دریائے اردن تہٕ اردن کِس شَہَر کرکَس درمِیان ۔ رسول اللہ صلی اللہ علیہ وآلہ وسلم ٲس نہٕ اَتھ مَنٛز شرکژ کٕرمٕژ۔ اَتھ مَنٛز ٲسؠ نہٕ علی المرتضی ہیتھ واریاہ معزز صحابہ شٲمل کہیٖن۔ یہٕ سپُد بازنطینی (مشرقی رومن) فوجن تہٕ مسلمانن درمیان۔ بازنطینی فوجس مَنٛز ٲس اردن تہٕ شامک نؠصب عرب عیسائی شٲمل۔ جَنٛگ گوٚو کُنہِ واضح نتیجہٕ ورٲے ختم تہٕ دۄشوے فریقہٕ (أزِک مُسلمان تہٕ مغربی دُنیا) چھِ اَتھ پنٕنؠ جیٖت سمجھان۔

## پس منظر

صلح حدیبیہ پتہٕ گۆو نہٕ کینٛہس کالس تام مسلمانن تہٕ قریش درمِیان کانٛہہ جنٛگ۔ یَمَن کِس ساسانی گورنر سٕنٛدِ مذہب تبدیٖل کرنس سٟتؠ سٟتؠ کٔر تٔمؠ سٕنٛدؠو قٔبیٖلو تہِ اِسلام قبوٗل۔ اَمہِ سٟتؠ مطمئن گژھنہٕ پتہٕ سوٗزؠ رسول اللہ صلی اللہ علیہ و آلہ و سلم اردن تہٕ  سرزمیٖن شام کؠن عرب قبیلن مَنٛز اسلامچ تبلیغ کرنہٕ خٲطرٕ کینٛہہ سفیر یم تمو سُفٲرتی رؠوایتن خِلاف ورزی کٔرِتھ قَتٕل کٔر۔ یم عرب قبائل ٲس بازنطینی سلطنتُک (مشرقی رومی سلطنت)۔ سفیرن ہٕنٛدِ قَتٕل پتہٕ کٔر رسول اللہ صلی اللہ علیہ وآلہ وسلم 3000 نفرن ہُنٛد فوج تیار تہٕ سوٗزُکھ یِم قبیلہٕ دباونہٕ خٲطرٕ اردن کِس مغرب کُن۔ رسول اللہ صلی اللہ علیہ و آلہ و سلم کٔر فوجک کمانڈرن تِتھہ پٲٹھؠ ترتیب زِ زید بن حارثہ کٔر اَمہِ فوجُک کمانڈر، جعفر بن ابی طالب (جعفر طیار) تہٕ شہادت ہٕندِس صورتس مَنٛز عبداللہ بن رواحہ مُقرر کرنہٕ۔ تہٕ یہِ زِ اگر تِم تہِ شہید گژھن تیلہِ پزِ فوجس پنُن رہنُما ژارُن۔ دیمہٕ طرفہٕ، اَکھ لَچھ رومی تہٕ اَکھ لَچھ عرب قبیلن ہنٛد فوج تہٕ آو ہیراکلیئس سنٛز قیادتس مَنٛز تیار کرنہٕ، یُس روایتی ہتھیارو سٟتؠ لیس اوس۔ ییلہٕ مسلمان موتہ وٲتؠ تہٕ دشمنن ہُنٛد تعداد آو پتہ لگان، تِمو سوٗنٛچ گۄڈٕ مدینہ منورہٕ پیٹھٕ مزید کمک حٲصِل کرنُک پیٛارن، مگر عبداللہ بن رواہہَن کٔر اِسلٲمی فوجٕچ حوصلہٕ اَفزٲیی تہٕ اِسلٲمی فوج روٗد پیش قدمی تہٕ لڑان۔

## حَوالہٕ

زٲژ:اِسلام
ناگ(داتھ)

ناگ چھُ سہُ راتھ یُس کٲرِتھ داتہٕ ویٛن چیزن واٹھ دِنس لگان چھُ. اَتھ چھ علامت Pb.
2020 بیروت دھماکہٕ

بۄموارِ دۄہ 4 اَگَست 2020 گٔیہِ لبنان کِس رازدٲنؠ بیروتَس مَنٛز طاقتور دھماکَن ہُنٛد اَکھ سِلسِلہٕ۔ بیروت کِس بندرگاہَس پؠٹھ دھماکَن مَنٛز چھِ تحریرَس تام 100 کھۄتہٕ زیٛادٕ نفر ہلاک تہٕ 4,000 کھۄتہٕ زیٛادٕ زخمی گٔمٕتؠ، یِمَن مَنٛز واریاہ لوٗکھ لاپتہٕ چھِ۔

لبنانٕچ جنرل سیکیورٹیُک ڈائریکٹر جنرل عباس ابراہیمَس مُطٲبِق اوسُکھ بیروت کِس بندرگاہَس پؠٹھ کُنہِ حفٲظتی اقداماتَو ورٲے 2,750 ٹن امونیم نائٹریٹ ذخیرٕ کرنہٕ آمُت ییٚمہِ کِنؠ دھماکہٕ گٔیہِ۔ تٔمؠ ووٚن زِ یہِ مواد اوس پٔتِمؠو شیٚیہِ ؤرؠ یَو پؠٹھٕ موجوٗد۔ ماہرینَن ہُنٛد تخمینہٕ اوس زِ دھماکہٕ ٲسؠ ہتہٕ بٔدؠ ٹن دھماکہٕ خیز موادَن بروبر۔

## حَوالہٕ

زٲژ:واقعات
زید بِن حارثہ الکلبی

**زید بِن حارثہ الکلبی** (عربی: زید بن حارثة الكلبی؛ وفات: 629 عیسوی) اوس پیغمبر اِسلام مُحمد صلی اللہ علیہ و آلہ و سلم سُنٛد قریبی سٲتھی تہٕ تہنٛد پیروکارو مَنٛز اوس وٲحِد اَکھ یُس قرآن مجیدس مَنٛز ناو دِنہٕ آمُت چھُ۔ سُہ اوس کالب قبیلس سٟتؠ تعلق تھاوان تہٕ سُہ چھُ جلدی اِسلام قبول کرنہٕ والؠن مَنٛز ، محمد صلی اللہ علیہ و آلہ و سلم مَو منٛگتہٕ تہٕ أکِس بھروسہٕ منٛد فوجی کمانڈر سٕنٛدِ کردارٕ خٲطرٕ یاد یِوان کرنہٕ۔

## اِبتدٲیی زندگی

زید اوس شُمٲلی عرب کِس کلب قبیلس مَنٛز زامُت۔ پننہٕ جوٲنی مَنٛز، آو سُوٛ أکس قبیلہٕ کس حملس مَنٛز رٹنہٕ تہٕ غۄلٲمی مَنٛز کٕننہٕ۔ ٲخر آو سہ محمد صلی اللہ علیہ وآلہ وسلم سٕنٛز ینہٕ واجنہِ زنانہِ خدیجہ کس قبضس مَنٛز، ییمہ سُہ پننِس خاندارس تۄحفہ طور دِیُت۔

## مُحمد صلی اللہ علیہ وآلہ وسلم سٕنٛدؠ دٔسؠ منٛگتہٕ

مُحمد صلی اللہ علیہ و آلہ و سلمو کۆر زید آزاد تہٕ پتہٕ نیوٗوُکھ منٛگتہٕ نیچی سٕنٛدؠ پٲٹھؠ یمہٕ پتہٕ سُہ **زید بِن مُحمد** ناوٕ سٟتؠ مشہوٗر آو کرنہٕ۔ منٛگتہٕ رٹنُک یہِ رشتہٕ اوس یوٗتاہ مضبوٗط زِ زیدُن مول حارثہ آو اکہِ لٹہِ أمِس دُبارٕ حٲصِل کرنہٕ خٲطرٕ، مگر زیدن کۆر محمد صلی اللہ علیہ و آلہ و سلمس سٟتؠ روزنُک انتخاب۔ پتہٕ، قُرآنن کٔر قبل از اِسلام اختیار کرنُک طریقو منسوٗخ یمو نسبَس تبدیل کرنس پؠٹھ منع، تہٕ زید سُنٛد ناو آو **زید بِن حارثہ** ناو پٲٹھؠ بحال کرنہٕ (قرآن 33:37-40)۔

## اِسلامَس مَنٛز کِردار

زید اوس اِسلام قبوٗل کرن والیو گۄڈنِکؠو نفرن مَنٛز تہٕ گو "رسول اللہ سُنٛد محبوٗب" (حب رسول اللہ) ناوٕ سٟتؠ زاننہٕ۔ سُہ اوس واریاہن اہم لمحن مَنٛز محمد صٲبس سٟتؠ تہٕ آو واریاہن مُہِمن مَنٛز کمانڈر مُقرر کرنہٕ، یُس پیغمبر سٕنٛدِس قیادتس پؠٹھ بھروسہٕ ظٲہر کران چھُ۔

## خانٛدر

زیدن کۆر مُحمد صلی اللہ علیہ وآلہ وسلم سٕنٛدِس پۄپھتٕر بیٚنہِ زینب بنت جحشَس سٟتؠ خانٛدر۔ یِہُند خاندر گۆو طلاقس پؠٹھ ختم، ییمہ پتہٕ محمد صلی اللہ علیہ و آلہ و سلو خداے سٕنٛدِ حُکمس سٟتؠ زینبس سٟتؠ خانٛدر کۆر(قرآن 33:37)۔ یہِ واقعہ اوس منٛگتہٕ تہٕ خاندرس متعلق اِسلٲمی احکامَن تشکیٖل دِنس مَنٛز اہم۔

## موتہ ہس مَنٛز وَفات
thumb|زید سُنٛد قبر مُبارک

629 عیسویس مَنٛز، زید آو موجودٕ اردنس مَنٛز موتہ کس جنگس مَنٛز بازنطینی سلطنتک مقابلہٕ کرنہٕ خٲطرٕ سوزنہٕ آمت مسلم فوجک کمانڈر مقرر کرنہٕ۔ سُہ آو جنٛگس مَنٛز شہیٖد کرنہٕ، تہٕ بنیوو گۄڈنِکؠو تھدِ درجٕک مُسلمان شہیدَو مَنٛز اَکھ ۔ امہٕ پتہٕ گٔیہٕ مسلم فوجچ قیادت جعفر ابن ابی طالب تہٕ پتہٕ خالد ابن الولیدس نِش۔

## حَوالہٕ

زٲژ:صُحابی
صُحابن ہِنٛز فہرست

thumb|صُحابی
*[[صحابی|صحابہ]]* (، "پیروکار") اِسلامس مَنٛز چھِ رسول اللہ صلی اللہ علیہ وآلہ وسلم سٕندِ پیروکار تِم یمو تِمن ہٕنزِ حیاتس مَنٛز اِسلام قبوٗل کٔر تہٕ کینٛہہ صحبت حٲصل کٔر۔ تہٕ تٔتھؠ ایٖمانس مَنٛز درٛاے یمہِ دُنیا۔ کینٛہہ صحابہ کرام ٲسؠ انہِ تہ کینٛہہ یمو اِسلام قبول کٔر مگر حضرت محمد صلی اللہ علیہ و آلہ و سلم سنزِ زندگی مَنٛز یا تمہ پتہ مرتد تہٕ حضرت محمد صلی اللہ علیہ وآلہ وسلم سنٛزِ زندگی پتہ اِسلام قبوٗل کٔرؠ، تم چھہِ نہ صحابہ یوان ونان۔

## فہرست

وُچِھو  فہرست خٲطرٕ

## حَوالہٕ

زٲژ:اِسلام
إِحْيَاء عُلُوم ٱلدِّين

**احیٰا العلوم الدین** چھےٚ بٔہمہِ صٔدی ہٕنٛز اَکھ کِتاب، یۄس اِسلٲمی عٲلِم تہٕ فلسفدان **[[الغزالی]]** ین لیچھمٕژ چھہٕ۔ یہِ کتاب ٲس الغزالی یَن پننِس روحٲنی بحرانَس دوران لیکھمٕژ یُس بغدادَس مَنٛز نظامیہ دانشگاہ ہُنٛد سربراہ مقرر گژھنہٕ پتہٕ پٲدہٕ سپُد، ییٚمہِ کِس نٔتیجس مَنٛز سُہ 10 ؤری کھۄتہٕ زیٛادٕ عرصہٕ تام مسلم دنیاہٕ نِش غٲب گوٚو۔ 

یہِ چھُ تٔمؠ سٕنٛزو اَہَم کامہِ مَنٛز اکھہ ماننہٕ یِوان تہٕ خدایہِ طرفہٕ مُتقیٖم مُسلمانن ہٕنزِ وَتہِ ہُنٛد اَکھ کلاسِک تعارف، یُس قرآن پتہٕ اِسلٲمی توٲریخس مَنٛز سارِوٕے کھۄتہٕ زیٛادٕ بااثر کتاب ماننہٕ یوان چھہٕ۔ ابتدٲیی طور ٲس یہٕ 40 جلدن پؠٹھہ مشتمل تہٕ اِسلٲمی تصورات تہٕ عملن پؠٹھہ مُتوجہ، تہٕ بیٚیہِ کٕتھہٕ کٔنؠ ہؠکو عرفانُک اعلی مقام حٲصل کٔرتھہ ۔ کینہہ چھہِ غلطی سان کیمیہ سعادت  امہِ کتابہِ ہند نوِ سرہ لیکھنہ آمت نسخہ سمجھان۔ تاہم چھہٕ کیمیا سعادت اَمہِ کتابہ کھۄتہٕ ژھوٚٹ۔ بہر حال، غزالی ین ووٚن زِ تٔمؠ لیچھہ یہٕ تٔمؠ سٕنٛزن باقین تعلیمن ہٕنٛز عکٲسی کرنہٕ خٲطرٕ۔

## مضمُون
یہٕ کتاب چھےٚ ژۄن حصن مَنٛز بٲگرِتھہ، یَتھ مَنٛز پرؠتھ حصس مَنٛز دَہ کتابہٕ چھہٕ، ییمہ چھہٕ اسلامٕکؠ عقائد تہٕ عَملن واضح کران تہٕ یہِ ظٲہر کران زِ یم کٕتھ کٔنؠ ہؠکین اکہِ عملی تہٕ عقیدتی زندگی ہٕنز بنیاد بٔنِتھ، یُس تصوف یا تصوف کؠن اعلیٰ سطحن ہُنٛد بٲعث چُھہ۔

ایمیکؠ ژور حصہٕ چھہٕ:

1۔ ربع العبادات

2۔ربع العادات

3۔ربع المهلكات

4۔ربع المنجیات
پُرٛوٗنٛژھ ضِلہٕ، پٲکِستان

**پُرٛوٗنٛژھ ضِلہٕ** (اردو: **ضِلہٕ پونچھ**) چھِ پٲکِستان کہ زیر انتظام آزاد کٔشیٖر کہ تنازعہ کشمیر کس علاقس مَنٛز 10 ہن ضلعن مَنٛز اَکھ۔

یہِ چھ آزاد کشمیرک ترٛیٚیم سارِوٕے کھۄتہٕ زیٛادٕ آبٲدی وول ضِلہٕ۔ 

اہم زبان چھےٚ پٲرؠم زَبان یۄس اندازٕ مطٲبق 95٪ آبٲدی ہنٛز مقٲمی زبان چھےٚ، مگر ییٚتہ چھ گُجٕرؠ بولن وٲلؠ تہٕ، ییٚلہ زن اردوس چھِ سرکٲری حیثیت۔

## حَوالہٕ

زٲژ:پاکستانِک صوٗبہٕ
زٲژ:آزاد کٔشیٖر ہِنٛدؠ ضِلہٕ تہٕ صوبہٕ
جعفر بِن ابی طالِب

**جعفر بِن ابی طالِب** (عربی: جَعْفَر بَن أبِی طَالِب؛ c۔ 590 – 629 عیسوی) اوس پیغمبر اِسلام مُحمد صلی اللہ علیہ و آلہ و سلم سُند پِتُر بوے تہٕ صُحابی۔ تم ٲسؠ ابوٗ طالب بِن عبد المتطالب سُنٛد نیچو تہٕ علی ابن ابی طالب سُند بوٚڈ بوے ۔ اِسلام قبوٗل کرن والؠن مَنٛز چھُ سُہ مسلمانن ہٕنٛز حبشہ ہجرت کرنٕچ قیادت کرنہٕ تہٕ عیسٲے حکمران نیگسس برٛونٛہہ کنہِ کمیونٹی ہُنٛد دفاع کرنہٕ خٲطرٕ مشہوٗر۔ پتہٕ لوٚڑ تمو موتہ کس جنگس مَنٛز، یتہٕ سۆ شہیٖد گو۔ جَنٛگس مَنٛز جھنڈٕ تُلنس دوران دۄشوے نٔر راونہٕ کہ وجہ سٟتؠ، چھ اِسلٲمی روایت أمس الطیار ("پکھہٕ وول") لقب دِوان، یہٕ ونان چھِ زِ أمس آیہ جنتس مَنٛز پکھہ دنہٕ۔

## اِبتدٲیی زندگی

جعفر زاے 590 عیسوی مَنٛز مکہ معظمس مَنٛز ابوٗ طالب، یُس بنو ہاشم قبیلہٕ کِس سردار تہٕ فاطمہ بِنٛت اسد اوس۔ تٔمؠ سٕنٛز پرورش ٲس تٔمؠ سٕنٛدِس پِتٕرؠ بٲیِس محمد صٲبنِس گرس مَنٛز گٔمٕژ۔ فیاض تہٕ فصیح بیان کرنہٕ آمُت، جعفرن کٔر پننین گۄڈنِکؠن ؤرین مَنٛز اِسلام۔

## حبشہ کُن ہجرت

ییلہٕ مکہ مَنٛز مسلمانن ظلم و ستم ہنٛد سامنہٕ پییہٕ، جعفرن کٔر ہجرت کرن والؠن ہنٛدس اکہٕ گروپچ قیادت عیسائی سلطنت اکسمس (حبشہ) کُن۔ نیگس کس دربارس مَنٛز، جعفرن کٔر اِسلٲمی عقائدچ فصاحت سان وضاحت، قرآنچ آیات پرِتھ، یَتھ مَنٛز عیسیٰ تہٕ مریمس متعلق حوالہٕ تہٕ شٲمل چھ۔ نیگسن دِژ مسلمانن تحفظ تہٕ یہٕ آو اسلامی تٲریخس مَنٛز بین المذاہب سفارت کاری ہنٛد ابتدٲئی لمحن مَنٛز اَکھ نشان زد کرنہٕ۔

## مدینہ منورُک دور

حبشہ مَنٛز ؤری وادو پتہٕ، جعفر آو 628 عیسویس آس پاس مدینہ واپس، ییتہ محمدن تٔمِس سؠٹھاہ محبتہٕ سان استقبال کوٚر۔ سُہ روٗد پننین باین علی تہٕ عقیل سٕتی مُسلِم برادری ہٕنٛز حمایت جٲری۔

## جنٛگِ موتہٕ تہٕ شہادت

629 عیسویس مَنٛز، رسول اللہ صلی اللہ علیہ و آلہ و سلم سٕنزِ حیاتس مَنٛز، جعفر آو موجودٕ اردنس مَنٛز بازنطینی فوجن تہٕ تمن ہنٛدین اتحادین خَلاف موتہ کس جَنٛگس مَنٛز مُسلمان فوجک کمانڈرن مَنٛز اَکھ مقرر کرنہٕ۔ ییلہ گوڈنیک کمانڈر زید ابن حارثہ مارنہٕ آو تہٕ جعفرن روٚٹ معیار۔ تٔمؠ لوٚڑ بہادُری سان یوٚت تام تٔمؠ سٕنٛزٕ دۄشوے نٔرِ ژٹنہٕ، یمہٕ پتہٕ سُہ لوٚگ مارنہٕ۔ مرنہٕ وِزِ اوس سُہ تَقریٖبَن 40 وُہُر۔

مُحمد ﷺ کۆر پتہٕ اعلان زِ خۄداین چھِ جعفر سٕنٛز  نٔر جنتس مَنٛز زٕ پکھو سٟتؠ بدلٲومٕژ، اَمہِ مۄکھٕ آو تٔمؠ سُنٛد اعزازی لقب جعفر الطیار ("جعفر پنکھہٕ وول" یا "وُڈَن وۄل")۔

## حَوالہٕ

زٲژ:صُحابی
عبداللہ بِن رَوَاحہ

**عبد اللہ بِن رَوَاحہ** (عربی: عبد الله بن رواحة؛ وَفات: 629 عیسوی) اوس پیغمبر محمد صلی اللہ علیہ وآلہ وسلم سٕندؠن صحابین مَنٛز اَکھ تہٕ اَکھ مشہوٗر اِسلامی دورُک اَکھ نَظَر شٲیِر۔ تم ٲسؠ مدینہ منورہ کِس خزرج قبیلس سٟتؠ تعلق تھاوان تہٕ تم ٲسؠ مدینہ منورہ کؠن لوٗکن ہٕنٛز نمایندگی کرنہٕ خٲطرٕ عقبہ کس دوٚیمس حلف نامس مَنٛز منتخب گژھن والؠن بہن نقبن (رہنماکان) مَنٛز شٲمل۔ 

یِمو نیوٗ بدر، احد تہٕ خندق سمیت واریاہن اہم لڑاین مَنٛز حصہٕ، یَتھ مَنٛز تٔمؠ فوجی تہٕ پننہِ شٲعری دۄنوٕے پٲٹھؠ پنٕنؠ خدمات انجام دِژ، یِمو مُسلمانن ہٕنٛز حوصلہٕ اَفزٲیی تہٕ تِہنٛدین دُشمنن ہُنٛد طنز کوٚر۔ سُہ اوس پننہِ عقیدتہٕ خٲطرٕ تہِ زاننہٕ یِوان، اکثر اوس قرآنٕچ آیات تہٕ حمد پُران۔

عبداللہ بِن رَوَاحہ آو زید ابن حارثہ تہٕ جعفر ابن ابی طالب سٕندِس سٟتؠ جنٛگِ موتہ (629 عیسوی) مَنٛز کمانڈرن مَنٛز مقرر کرنہٕ۔ ییلہٕ سٲبقہٕ کمانڈر پیوٚو تٔمؠ سمبھٲل قیادت مگر ٲخر کار گو بازنطینی فوجس خَلاف جَنٛگس مَنٛز شٔہیٖد۔ یِم چھِ اِسلٲمی رؠوایتس مَنٛز گۄڈنِکؠو مُسلمان شٲعرو تہٕ بہادُر شہیٖد سٕندِس طورس پؠٹھ یاد کرنہٕ یِوان۔

## حَوالہٕ

زٲژ:صُحابی
بَربَر شاہ

**بَربَر شاہ،** یَتھ کٲشِرِ زَبانہِ مَنٛز **بَربَرشُن** تہِ ونٛنہٕ چھُ یِوان، چھُ ہِنٛدُستانس مَنٛز جۆم تہٕ کٔشیٖر مَنٛز سریٖنگرُک اَکھ ہمساے عَلاقہٕ ۔ یہِ چھُ لال چوک پؠٹھ تَقریٖبَن 0.5 کلومیٹر کِس فٲصلَس پؠٹھ واقعہٕ۔

## حَوالہٕ

زٲژ:سِریٖنَگَر
مُنہِ وار

**مُنہِ وار** یا **مُنور آباد** چھُ اَکھ قصبہٕ یُس ہِنٛدُستٲنہِ مركزی زیر انتظام علاقہٕ جموں و کشمیٖر کِس سِریٖنَگر کِس مرکزس مَنٛز واقع چھُ۔ یہِ چھُ لال چوک پؠٹھ 2 کلوٗمیٹر دوٗر۔ مُنور آباد چھُ سرینگر کِس مرکَزَس تہٕ ڈَوُن ٹاوُن سرینگرَس درمیان اَکھ اَہَم رٲبطہٕ۔

زٲژ:سِریٖنَگَر

## مٔزیٖد معلوٗمات

پنٛنہِ مرکٔزی جاے آسنہٕ کِنہِ چھُ مُنہِ وار وۄنہِ شَہرُک اَکھ اَہَم تِجارتی مرکز بَنان۔ نٔو شاپنگ کمپلیکس چھِ بناونہٕ یِوان۔ اَمہِ علاوٕ چھِ واریاہ گیسٹ ہاؤس تہٕ ہوٹل یِم سیاحَن، باقیَن ریاستَن پؠٹھ یِنہٕ والؠن طٲلبہِ عٔلِمن تہٕ کارٕبٲرؠ مقصدَو باپتھ سرینگر یِنہٕ والؠن روزنٕچ سہوٗلت فراہم کران چھِ۔ بابہٕ ڈیمٛب روڈَس نزدیٖک چھُ سرینگرُک سارِوٕے کھۄتہٕ بوٚڈ فرنیچر بازر۔

Image:Sayed Hussain Khwarzmy.JPG|سید حُسین خوارزمی سُنٛد استان
Image:Sayed Hussain Khwarzmy2.JPG|استانُک دروازٕ


## گیسٹ ہاؤسَن تہٕ ہوٹلَن ہُنٛد فِہرسَت

* ہوٹل ڈاون ٹاؤن (اَکھ 4 سٹار،  ہیریٹیج ، بوٹیک پراپرٹی)
* ہوٹل مغل پیلس
* ہوٹل ڈیو
* اخوان ہوٹل (وٕنکینَس چھُ سی آر پی ایف کِس قبضَس مَنٛز)
* رُستُم گیسٹ ہاؤس
* ناگینہ گیسٹ ہاؤس
* خیبر ہوٹل
* ہوٹل بہار
* ریشی گیسٹ ہاؤس
* امان گیسٹ ہاؤس
* ہوٹل آزاد
* ہوٹل نیو شالیمار
* ریڈ چلیز ریسٹورنٹ 
* ہوٹل ریجینٹ
* ہوٹل سمار

## تٲلیٖمی اِدارٕ

* ایس ایم ڈی ہائی سکوٗل
* الہدا  پبلک سکوٗل
* کملا نہرو سکوٗل (بی بی شاہ)
* دراسگاہ تٲلیٖم القرآن (منورآباد)
* دارالعلوم داؤدیہ
* مکتب ای امامیہ
* مکتب (اِثنا-اشعری) چھُ تنزیمُل مکتبس سٍتؠ وابستہٕ۔

## حَوالہٕ
جَوٲہر نگر، سِریٖنَگَر

**جَوٲہر نگر  یا جواہرنگر** چھُ ہِندوستان کِس زیر انتظام مرکز زیر انتظام علاقہٕ جموں و کشمیرَس مَنٛز سرینگرٕچ میونسپل کمیٹی ہُنٛد نوٹفایِڈ علاقہٕ۔ یہِ چھُ اُمراہ کٔدٕل حلقَس تحت یِوان۔ جواہر نگر چھُ سری نگر کِس سول لائن علاقَس مَنٛز اَکھ پوش علاقہٕ۔ جواہر نَگرُک پوسٹل کوڈ چھُ 190008۔ جواہر نگر چھُ سِریٖنَگَر کؠن واریٛاہ بہتٔریٖن رہٲیشی مقامَو مَنٛز اَکھ ماننہٕ یِوان۔ ہوائی اڈٕ چھُ أکِس فٲصلَس پؠٹھ  واقع۔ جواہر نگر علاقہٕ آو 2014 کٔشیٖرِ ہٕنٛدِ سٔہلاب سٟتؠ سؠٹھاہ نۄقصان واتنوومُت، یہِ اوس سٔہلاب سٟتؠ سارِوٕے کھۄتہٕ زیٛادٕ مُتٲثِر علاقو مَنٛز اَکھ۔ 
جموں و کشمیر بینکٕکہِ چھِ زٕ شاخ، یِمَو مَنٛز اَکھ خاص پٲٹھؠ زنانَن خٲطرٕ چھِ۔اَتھ علاقس مَنٛز چھ واریاہ جمنازیم، مسجد تہٕ وان۔

## حَوالہٕ

زٲژ:سِریٖنَگَر
حتحور

**حتحور** چھِ اَکھ قدیم مِصری دیوی یۄس خُشی، زنانہٕ محبت تہٕ ماجہ ہٕنٛدؠن اصوٗلن ہٕنٛز علامت چھےٚ۔

## حَوالہٕ

زٲژ:مِصری دیوتا
ایس ایم ڈی ہائی سکوٗل

**ایس ایم ڈیڈیکیٹڈ ہائی سکوٗل** (یَتھ عام طور ایس ایم ڈی ہائی سکوٗل تہٕ ایس ایم ڈی سکوٗل ونان چھِ) چھُ اَکھ ذٲتی K-12، شریک تعلیٖمی سکول یُس سرینگر شہرَس مَنٛز مُنہِ وار، ہِندوستانَس مَنٛز واقعہ چھُ۔

## تَوٲریٖخ

ایس ایم ڈی سکولُک ناو چھُ امکہِ بٲنؠ تہٕ چیئرمین سعید مصطفیٰ دانش گاہ سٕنٛدِس ناوس پؠٹھ تھاونہٕ آمُت۔ یہٕ آو 1969 مَنٛز قٲیم کرنہٕ۔

## تنظیٖم

یہِ چھُ اَکھ  پرائیویٹ، شریک تٲلیٖمی سکول یُس اَنٛگریٖزی زَبانہِ ہٕندِس ذٔریعہٕ پٲٹھؠ اِستِمال کَران چھُ۔ ایس ایم ڈی اوس گوڈٕ اَکھ ہائی سکوٗل یُس نرسری پیٹھٕ دٔہمہِ جمٲژ تام پرناوان اوس مگر وۄنؠ چھُ 12مہِ جمٲژ تام ہائر سیکنڈری طالب علمن ہٕنٛز خدمت تہٕ کران۔ سکولَس مَنٛز چھِ 500 کھۄتہٕ زِیٛادٕ طٲلب علم۔

## باقی کامہِ

یہِ سکول چھُ پولنگ سٹیشن پٲٹھؠ اِستِمال یِوان کرنہٕ۔

## حَوالہٕ

زٲژ:سِریٖنََگرس منٛز سۆکوٗل
سۄنَت

اِسلامس مَنٛز چھُ **سۄنَت** یا **سُنَت** مَطلَب پیغمبر محمد صلى الله عليه وسلم سُنٛد طریقہٕ، عمل یا رؠوایت ۔ اَتھ مَنٛز چھُ تِہنٛز کتھہٕ، اعمالَن، منظوٗریَن تہٕ طرزِ زِندگی ہُنٛد حوالہٕ یِم مُسلمانَن ہٕندِ خٲطرٕ اَکھ زِندگی گُزارنُک نمونہٕ چھِ بنان۔

## سۄنتن ہِنٛز قٕسٕم

1. **سۄنتِ قلیہ**: رسول اللہ صلی اللہ علیہ وآلہ وسلم سٕندؠ الفاظ تہٕ بیان۔

مِثال: اِرادن متعلق حدیٖث: "اعمال چھ اِرادو سٟتؠ پرکھاونہٕ یوان۔"

2. **سۄنتِ فلیت**: تم چیٖز یم رسول اللہ صلی اللہ علیہ و آلہ و سلم کٔرؠ۔

مِثال: یَتھ طریقس مَنٛز تِمو نؠماز ادا کٔرِتھ، روزٕ یا حج ادا کۆر۔

3. **سۄنتِ تقریریہ**: اَتھ سٟتؠ چھِ مُراد ییٚلہ رسول اللہ صلی اللہ علیہ و آلہ و سلم خاموش روٗدؠ یا کُنہِ چیزس مَنٛز منظوٗر کٔرؠ، پننہِ حٲضری مَنٛز ۔

مِثال: تمو دِژ سٲتھین تہندِ رسم مطٲبق مختلف قسمک کھؠن کھینُک اِجازت۔

## اہمیت

*قُرآن مجید ہنٛز وضاحت تہٕ مُکمل کران۔

*عبادت، اخلاقیات تہٕ روزمرہ زندگی مَنٛز عملی رہنمٲئی فراہم کران۔

*قرآن مجیدَس سٟتؠ سٟتؠ چھُ یہِ شریعتٕچ (اِسلٲمی قانوٗن) بُنیاد بَناوان۔

## حَوالہٕ

زٲژ:اِسلام
روبٲرٛٹ ریڈ فورڈ

**چارلٕس روبٲرٛٹ ریڈ فورڈ جونیئر** (18 اَگَست 1936-16 سَتَمبَر 2025) اوس اَکھ اَمریٖکی اداکار، ہدایت کار تہٕ پروڈیوسر۔ أمس ملے متعدد اعزازات یمن مَنٛز اَکھ اکیڈمی ایوارڈ اَکھ بافٹا ایوارڈ پانژ گولڈن گلوب ایوارڈ (بشمول 1994 مَنٛز سیسل بی ڈیمیل ایوارڈ 1996 مَنٛز سکرین ایکٹرز گلڈ لائف اچیومنٹ ایوارڈ 2002 مَنٛز اکیڈمی اعزازی ایوارڈ، 2005 مَنٛز کینیڈی سینٹر آنرز، 2016 مَنٛز صدارتی میڈل آف فریڈم تہٕ 2019 مَنٛز اعزازی سیزر شٲمل چھِ۔ سہ آو ٹائم میگزینک ذریعہٕ 2014 مَنٛز دنیاہک 100 سارِوٕے کھۄتہٕ زیٛادٕ اثر انگیز لوٗکن مَنٛز اَکھ قرار دِنہٕ۔

## حَوالہٕ

زٲژ:اَمریٖکی لوٗکھ
زٲژ:2025 وَفات
بۆڈ سٔہلاب (فِلِم)

**بۆڈ سٔہلاب** (اَنٛگریٖزؠ : **The Great Flood**) چھِ اَکھ 2025 جۆنوٗبی کوریائی سائنس فکشن ڈیزاسٹر فِلِم یَتھ کِم بیٛونٛگ ووہن مُشتَرکہٕ تحریر تہٕ ہدایت کٲری کٔر۔  کِم دا می تہٕ پارٛک ہے سوٗ  ہٕنٛدیٚو اداکٲری ہنٛز اَتھ فلمہِ مَنٛز چھ یمن لوٗکن ہنٛز مایوس جدوجہد ہاونہٕ آمٕژ یمو سٔہلابی اپارٹمنٹ عمارتس مَنٛز اِنسانیت کس ٲخری دۄہن پؠٹھ پنٕنؠ وۄمیدٕ تھوٚو۔

18 سَتَمبَر 2025 ہس مَنٛز کورئین سنیما ٹوڈے-سپیشل پریمیئر سیکشنس مَنٛز 30 مہ بوسان انٹرنیشنل فِلِم فیسٹیولس مَنٛز آو اَتھ فلمہ ہند عالمی پریمیئر کرنہٕ۔ یہِ فِلِم آسہ تہوارس مَنٛز ریلیز گژھنہٕ پتہٕ 19 دَسَمبَر 2025 ہس مَنٛز نیٹ فلیکسس پؠٹھ عالمی سطحس پؠٹھ دٔستیاب۔

## مَرکَزی دٔلیٖل

اَکھ بۆڈ سٔہلابن کۆر دُنیاہ گیٖر۔ أکِس بٔڑِس تبٲہی مَنٛز، چھُ أکِس اپارٹمینٹ عمارتہِ انٛدر آب کھسان۔ کُنہِ وۅمیٖد نَہ آسنہِ کِنؠ چُھہ اَکھ شخص شُر بچاونہ خٲطرٕ بےٚ صبری سان لڑان۔

## حَوالہٕ
زٲژ: فِلِم
سُشیلا کارکی

**سُشیلا کارکی** (زامٕژ 7 جوٗن 1952) چھےٚ اَکھ نیپالی سِیاسَت دان تہٕ سٲبِقہٕ قونوٗن دان یۄس جین زی کِس قیادتس منٛز احتجاجہٕ پتہٕ 12 سَتَمبَر 2025 پیٹھٕ نیپالٕچ عبوری ؤزیٖر اعظم سٕنٛدِ حثیتہٕ کٲم کران چھِ۔ سۄ چھِ نیپال حکوٗمتٕچ سربرٲہی کرن واجیٚنؠ گۄڈٕنِچ زنانہٕ۔

## حَوالہٕ

زٲژ:نؠپٲلؠ لوٗکھ
رِسالہ مکتوبات

***رِسالہ مکتوبات*** (فارسی: رسالہ مکتوبات، 'حرفن ہُنٛد مقالہٕ') چھُ فارسی زبانہِ ہٕندؠن خطن ہُنٛد سۆمبرُن میٖر سید علی ہمدانی دٔسؠ لؠکھنہٕ آمُت  یُس اَکھ ممتاز صوٗفی عٲلِم، مبلغ تہٕ کبرویہ سِلسلُک بزرگ چھُ۔ کشمیرس مَنٛز شاہ ہمدان ناوٕ سٍتؠ زاننہٕ یِنہٕ وٲلِس ہمدانی ین چھِ یِم چِٹھؠ مریدن، حکمرانن تہٕ پیروکارن خطاب کٔرِتھ روحٲنی عملن، اِخلٲقی طرزِ عمل تہٕ حکمرٲنی متعلق رہنُمٲیی پیش کٔرمٕژ۔ یہِ کٲم چھِ ژۄدٲہمہِ صٔدی ہٕنٛدِس کٔشیٖرِ مَنٛز أکِس روحٲنی پیشوا تہٕ سِفارت کار سٕنٛدِس کردارس مُتعلِق اہم ۔

## پس منظر

میٖر سید علی ہمدانی اوس اَکھ فارسی صوٗفی یِمو کٔشیٖرِ مَنٛز اِسلامُک پھٲلاونس مَنٛز اَہَم کِردار ادا کٔر، اَمہِ کِس مذہبی تہٕ تہزیٖبی منظرنامَس مُتٲثِر کٔر۔

یِمو چھِ واریاہ کتابہٕ تصنیف کٔرمٕژ، یِمَن مَنٛز ذخیرۃ الملوک تہٕ اَورادِ فتحہ شٲمِل چھِ، یِمن مَنٛز ***رِسالہ مکوتبات*** تہنٛدِ خط و کتابت ہُنٛد سۆمبرُن چھُ۔

یِم چِٹھہِ آیہ تمہِ سٕندِس مَرکَزی ایشیا تہٕ جنوبی ایشیا كؠن سفرن دوران لیكھنہٕ ،شاید 14ہِمہِ صدی ہندِس ٲخرس مَنٛز۔

## مُواد

*رِسالہ مکتوباتَس* مَنٛز چھِ اَکھ خطہٕ یِمَن مَنٛز خٲبطہٕ چھِ:

• صوٗفی روحٲنی عمل تہٕ عقیدت۔

• کٔشیٖرِ ہٕنٛدِس سُلطان قُطب الدیٖن شاہ ہِوین حُکُمرانَن منصفانہٕ حُکوٗمتَس مُتعلِق مشورٕ۔

• تقویٰ تہٕ برادری ہٕندِس تعلقاتن مُتلق مریدن ہٕنٛز رہنمٲیی۔

یِم چِٹھؠ چھِ ہمدانی سٕنٛز کبراویہ صوفی تعلیمات تہٕ تٔمؠ سٕنٛزِ سِفارتی کوٗشِشن ہُنٛد عکاس کران، یَتھ مَنٛز قُطب الدیٖن تہٕ دِلہِ ہٕنٛدِس سُلطان فیروز شاہ تغلقس درمیان امن مَنٛز ثالثی شٲمِل چھِ۔

## اہمیت تہٕ میراث

*رِسالہ مکتوبات* چھُ ہمدانی سٕندِ ہم عصرن سٍتؠ کتھ باتھ تہٕ کٔشیٖرِ ہٕندِس اسلامائزیشنس مَنٛز تٔمؠ سٕندِس دِتُک بُنیٲدی ذٔریعہٕ ماننہٕ یِوان*۔*

یہِ چھُ تٔمؠ سٕنٛزِ عملی قیادت دستاویٖزی شکل دِتھ تٔمؠ سٕنٛزن باقٕے کامین ہٕنٛز تکمیل کران۔

## حَوالہٕ

زٲژ:اِسلام
زخیرتُ الملوک

***زخیرتُ الملوک*** (فارسی: ذخیرة الملوک، 'بادشاہن ہُنٛد خزانہٕ') چھُ سیٲسی اخلاقیات، حکمرانی تہٕ اِسلٲمی روحٲنیتس مُتعلِق فارسی زبانہِ ہُنٛد مقالہٕ یُس ژۄدٲہمہِ صٔدی ہٕنٛدِس صوفی سکالر تہٕ مشنری میٖر سید علی ہمدانی (1314-1384 عیسوی) دٔسؠ چھُ لیکھنہٕ آمُت۔ یہٕ کٲم، ہمدانی سنٛز سارِوٕے کھۄتہٕ اہم شٕرکتن مَنٛز اَکھ، چھِ اِسلٲمی تعلیمات تہٕ تٲریخی مِثالن پؠٹھ توجہ دِتھ منصفانہٕ حکمرانی، اخلٲقی طرز عمل تہٕ روحٲنی فرائضن ہنٛد اصوٗلن ہنٛد خاکہٕ پیش کران۔ یہِ چھُ سمٲجی، ثقافتی تہٕ مذہبی فکرِ تشکیل دِنس مَنٛز اثر انداز روٗدمُت، خاص طور کٔشیٖرِ مَنٛز، ییٚتہِ ہمدانی اِسلام کِس پھٲلاوَس مَنٛز اَکھ اہم شخصیت ماننہٕ چھُ یِوان۔

یہِ چھےٚ ہندوستانَس مَنٛز مُغل برونٛہہ کِس شروٗعاتس مَنٛز مُفکِرن باپتھ اَکھ اَہم کٲم روٗزمٕژ۔

## حَوالہٕ

زٲژ:اِسلام
جنٛگِ بدٕر

جنٛگِ بدٕر (عربی: غزوة بدر) آو 17 رمضان 2 ہجری (13 مارٕچ 624 عیسوی) مدینہ منورہ پیٹھہ 80 میٖل جۆنوٗب مغربس مَنٛز بدرس کِس أکِس کریٖلِس نزدیک۔ یہِ اوس پیغمبر محمد صلى الله عليه وسلم سٕنٛدِس قیادتس مَنٛز مسلمانن تہٕ مکہ کِس قُریش درمِیان اِسلامس مَنٛز گۄڈٕنِچ بٔڑ جنٛگ۔

## پس منظر

ہجرت پتہٕ تھو قُریش مسلمانن خِلاف دشمنی جٲری۔ مسلمانو کٔر ابو سفیان ابن حرب سٕنٛدِس قیادتس مَنٛز قریش کاروان رُکاونٕچ کوٗشش۔ ابو سفیانن بچوو مسلمانن نِش تہٕ کوٚرُن مکہ مَنٛز کمک منگان۔ جوابس مَنٛز کٔر قریشنن ابو جہل کس قیادتس مَنٛز تَقریٖبَن 1000 نفرن ہُنٛد فوج جمع۔

## فوج

*مُسلمان: تَقریٖبَن 313 جنگجوٗ، محدوٗد ہتھیار، 70 ووٗنٛٹؠ تہٕ 2 گُرؠ۔

*قُریش: تَقریٖبَن 1000 نفر، 100 گُرؠ، 600 بکتر بند فوج تہٕ کٲفی سامان۔

## جنٛگ

پیغمبر محمد صلى الله عليه وسلم کور بدر کین کریٖلن نزدیٖک اَکھ اہم پُزیشن منتخب ۔ جنٛگ گۆو جَنٛگو سٟتؠ شۆروٗع، یَتھ مَنٛز حمزہ ابن عبد المطلب، علی ابن ابی طالب تہٕ عبیدہ ابن الحارث قُریش نامور جنگجو عتبہ ابن ربیع، شیبہ ابن ربیعہ تہٕ ولید ابن عتبہ قَتٕل کٔر۔ مسلمانو کٔر تعداد کھۄتہٕ زیٛادٕ، مگر کٔر زور تہٕ قریش لٲنہِ پھُٹؠ۔ اِسلٲمی رؠوایت مُطٲبق ٲسؠ اللہ تعالیٰ سٕندِ طرفہٕ موٗمنن مضبوٗط بناونہٕ خٲطرٕ فرشتہ سوزنہٕ آمٕتؠ۔

## نتیجہٕ

مُسلمانن ہٕندؠ ہلاکتہٕ: 14 ہلاک۔

قریش ہلاکتہٕ: تَقریٖبَن 70 افراد ہلاک، یِمن مَنٛز تِہُنٛد کمانڈر ابو جہل تہِ شٲمِل اوس، تہٕ تَقریٖبَن 70 گٔیہِ رٔٹنہٕ۔

یہِ جَنٛگ ٲس مسلمانن ہٕنٛز اَکھ فٲصلہٕ کُن فتح۔ اَمہِ سٟتؠ گو مدینہ منورس مَنٛز محمد صلى الله عليه وسلم تہٕ تٔمؠ سنٛد پیروکارن ہُنٛد مُقام بڑاو، ییٚلہ زَن عربس مَنٛز قُریش اثر کمزور گٔیہٕ۔

## اہمیت

بدرَس مَنٛز فتح چھِ اِسلٲمی توٲریخُک اَکھ اہم موڑ ماننہٕ یِوان۔ أمؠ کوٚر ظٲہر زِ ایٖمان تہٕ یکجوت ہیکہٕ زیٛادٕ تعدادس پؠٹھ قابو کٔرِتھ۔ قرآن مجید چھِ اَتھ واقعس کُن اِشارٕ کران: "تہٕ اللہ تعالیٰ دِژ تۅہہ بدرس مَنٛز فتح ییلہ تۄہہ کم ٲسیٛو" (قرآن 3:123)۔

## حَوالہٕ
سروانَنٛد کول پرٛیمی

**سروانَنٛد کول پرٛیمی** (2 نَوَمبَر 1924 - 1 مٔی 1990)، اوس اَکھ کٲشِرِ شٲعِر، شؠچھ وٲنؠ، تحقیٖقی سکالر، گاندھیائی، سمٲجی مُصلح تہٕ آزٲدی کارکُن یُس جموں و کشمیر، ہِندوستانَس مَنٛز روزان چھُ۔ پننِس جوان خانٛدرٕ وٲلِس نیٚچوِس وریندر (27) سٕتہِ آو سُہ 1990 تھس مَنٛز اِسلٲمی دہشت گردَو اغوا کٔرِتھ، اذیت دِنہٕ تہٕ مارنہٕ۔

کینٛہَن ؤرِین کٔر أمہِ گامَس تہٕ کھادی اِنٛڈسٹریز بورڈَس (اَکھ رِیاستی اِدارٕ) تہٕ سٕتی پنٛجاب کِس محکمہٕ صنعتَس مَنٛز کٲم۔ سُہ آو کٔشیٖر واپس تہٕ کٔرٕن 1954 پؠٹھٕ 1977 تام جموں و کشمیر کِس محکمہٕ تعلیمس مَنٛز بطورِ وۄستاد شٲمِل۔

## شایع شُدٕ کٲم

* کلامہِ پرٛیمی
* پیامی پرٛیمی
* روٗد جٲری
* اۆش تہٕ وۆش
* گیتانجانلی (ترجمہٕ)
* رُسی پَدشاہ کتھا
* پنچچادر (شٲیری سۅمبرنہٕ)
* بختی کوسُم
* ٲخری مُلاقات
* ماتُھر دیوی
* مِرزا کاک (زِندگی تہٕ کٲم)
* مِرزا کاک جی واکھ
* کشمیر کی بیٹی
* بگوت گیتا (ترجمہٕ 1)
* تاج
* روپا بھوانی

## موتھ

سُہ آو پننِس نیٚچوِس سٕتہِ 1 مئی 1990 مَنٛز کٲشِرِ اِسلٲمی علیحدگی پسند دہشت گردَو قَتٕل کٔرِتھ پھٲسؠ دِنہٕ۔

## حَوالہٕ

زٲژ:کٲشُر شٲعِر
زٲژ:کٲشِرؠ پنٛڈِت
واتَل

واتَل چھِ اَکھ کمیونٹی یوٚس جۆم تہٕ کٔشیٖر، ہندوستانَس مَنٛز لبنہٕ چھِ یِوان۔ مردس خٲطرٕ چھُ واتُل لفظ تہٕ زنہِ خٲطرٕ واتٕج اِستِمال گژھان۔ "واتَل" لفظُُک مطلب چھُ کٲشرِس زَبانہِ مَنٛز بوٗٹن ٹیب دِنہٕ وٲلِس وَنان۔ یہِ برادری چھِ واریٛاہ ناوَو سٟتؠ زاننہٕ یِوان یِتھ کٔنہِ زَن باتَل تہٕ باتُل، تہٕ یِمَن چھُ درج فہرست ذاتُک درجہٕ دِنہٕ آمُت۔

واتَل چھِ اَکھ کٲشِر بولن واجیٚنؠ برادری، یۄس پوٗرٕ پٲٹھؠ وادی کٔشیٖرِ تام محدوٗد چھِ۔ تِم چھِ ؤسیع پٲٹھؠ ترین ذیلی گروپن مَنٛز تقسیٖم کرنہٕ آمٕتؠ، سراج یِم پیشہٕ لحاظہٕ موچی چھِ، شُپٕرؠ واتل یِم شُپ یا پنکھہٕ بناون وٲلؠ چھِ تہٕ خُمبہٕ واتَل، یِم سارِوٕے کھۄتہٕ بٔنِس درجہٕ پؠٹھ چھِ قبضہٕ کران تِکیازِ تِم چھِ صفائی کرن والؠن تہٕ دَب دِنہٕ والؠن ہٕنٛدِ پٲٹھؠ کٲم کران، تِم پیشہٕ یِم رؠوٲیتی طور باقٕے کٲشِرؠ مُسلِم قٔبیٖلہٕ دٔسؠ آلودگی ہٕندؠ پٲٹھؠ وچھنہٕ چھِ یِوان۔

شُپٕرؠ واتَل، یِم دعوا کران چھِ زِ تِم چھِ ہرمدانی شیخ تہِ وننہٕ یِوان، چھِ غٲر یقینی اصلُک۔ یم چھ بنیٲدی طور پٲٹھؠ سِریٖنَگَر، ٹَنگٕمَرٕگ، وَرمُل تہٕ سوپُر کیٚن علاقن مَنٛز لبنہٕ یوان۔ تم چھ اَکھ ہند-آریان زبان بولان یَتھ *[[شؠخگال]]* یا *واتٕلؠ* چھِ ونان۔

## موجوٗد حالات

2001 ہندوستان چہِ مردم شُمٲری مطٲبق، واتَل ہُنٛد تعداد اوس 169، یۄدوَے یمن ہُنٛد کُل تعداد چھ شاید کم وننہٕ آمُت، تکیازِ واتَل ناوُک اَکھ بدنما داغ چھُ۔ یہٕ چھُ امہٕ حقیقت سٟتؠ وچھنہٕ یوان زِ مندرن تہٕ استانن مَنٛز اوس یمن ہنٛد اَژُن پؠٹھ پابندی لگاونہٕ آمٕژ، حالانٛکہ وۄنؠ چُھنہٕ یہٕ عمل یوان کرنہٕ، مگر توتہِ چھِ کُنہٕ ساتہٕ عبادت گاہن مَنٛز اژنہٕ نِش رُکاونہٕ یوان۔ تِم چھِ سختی سان پان ؤنی خاندر کران، تہٕ قریبی رشتہٕ دارن سٟتؠ خاندر کرنس ترجیح دِوان۔ عام طور چُھہ تُہنٛد رسم باقی کٲشِرؠ مُسلمان تہٕ واتل چھہِ سنی۔

## واتَل ذات ہؠنٛدؠ برادری مَنٛز

واتل چھُ کٲشِرؠ برہمن برادٔری مَنٛز تہِ اَکھ ذات۔ یہِ چھُنہٕ واضح زِ یہِ ذات چھا صفائی کِس پیشس سٟتؠ وابستہٕ کِنہٕ نَہ۔ کیٚنٛہہ لوٗکھ چھِ دعوا کران زِ یِمَن لُکن ہُنٛد آباؤ اجداد اوس اَکھ سَنٛت یٔمِس واتَل ناتھ ونان چھِ۔ تاہم، اَمیُک چھُنہٕ کانٛہہ دستاویزی ثبوت۔ 
جواہر واتُل چھُ سانہِ دورُک اَکھ گؠوَن وول ، یُس کٲشرؠن ہؠنٛدؠ واتلن مَنٛز اَکھ اہم چھُ۔

## حَوالہٕ

زٲژ:کٲشِرؠ ذات
شؠخگال

**شؠخاگل** یا **واتلی** چھ جموں و کشمیر ہندوستانٕچ اَکھ غٲر درجہٕ بندی ہند-آریان زبان۔ امکہ بولن وٲلؠ چھِ، سابقہ خانہ بدوش واتَل یم پوٗرٕ کشمیر مَنٛز لبنہٕ یوان، خاص طور پٲٹھؠ سِریٖنَگَر کین ضلعن مَنٛز (پٲرِم پوٗر، نَویُٛٹ، درگاہ، نٔٹؠ پوٗر، حَوَل) ، وَرمُل (بَنٛڈٕ پوٗر، خۄجہٕ باغ، سوپُر تہٕ ٹَنگٕمَرٕگ) ، پُلووم(لولآب تہٕ لٔسؠ پوٗر) تہٕ کۄپوور (تارتھ پوٗر، کۄلگوم، حیحوم، ماگم، ہَنٛدوور، کنٛتھ پوٗر) ۔امہِ کؠن بولن والؠن مَنٛز چھِ یہِ زبان اۆپدؠگ یا پھِرٕ کتھہٕ ناوٕ سٟتؠ تہِ زاننہٕ یِوان۔

اگرچہ زبانہِ کس بارس مَنٛز رویہٕ  عام طورس پؠٹھ غلط آسان، مگر برادری چَھ لۆکٔٹ تہٕ شؠخگال چھ گرٕ اندر غٲلِب زَبان۔ تاہم، باقی شعبن (بازر، کٲم ہٕنٛز جاے بیٚتر) مَنٛز چھِ زیٛادٕ تر کتھ باتھہِ ہٕنٛز زبان کٲشُر ترجیح دِنہٕ یوان، یوٚتام زِ شؠخگال کؠن باقی بولن والؠن سٟتؠ تہِ۔ خاندانس اندر، چھ شؠخگال اِستِمال کرنہٕ نِش ہلکی تبدیلی گژھان (ملکس انٹرویو کرن والؠن مَنٛز چھ 85٪ پننین خانٛدارین سٟتؠ شؠخگال کتھ کران مگر صرف 69٪ چھ پننین بچن سٟتؠ یہٕ کران)۔

## حَوالہٕ

زٲژ:زَبان
دِیوگو جوتا

**دِیوگو جوتا ٹیکسیرا دا سلوا** (4 دَسَمبَر 1996-3 جُلَے 2025) عام طورس پؠٹھ **دِیوگو جوتا** کہ ناوٕ سٟتؠ زاننہٕ یوان اوس اَکھ پرتگالی پیشہ ور فٹ بالر یوس فارورڈ تہٕ ونگر کس طورس پؠٹھ اوس گنٛدان۔ سہٕ اوس پننہٕ فنشنگ، رفتار، ڈرببلنگ ہنٛز صلاحیت، تہٕ کٲمہٕ ہنٛدٕ شرح خأطرٕ مشہوٗر۔

بطور پرتگالک نوجوان بین الاقوٲمی، جوتاہن کٔر 19 کھۄتہٕ کم، 21 کھۄتہٕ کم تہٕ 23 کھۄتہٕ کم سطحن پیٚٹھ پنٛنس ملکٕچ نمٲئندگی۔ 

جوتا تہٕ تمہ سُنٛد بوےآندرے سِلوا  آیہ دۄشوے جُلَے 2025 ہس مَنٛز أکس کار کس ٹکرس مَنٛز ہلاک کرنہٕ۔

## حَوالہٕ
مُحمد بِن سلمان

**مُحمد بِن سلمان آل سعودی** (زامُت 31 اَگَست 1985) ، یُس **ایم بی ایس** کہ ناوٕ سٟتؠ تہ زاننہٕ چھ یوان چھ سعودی عرب کہ سلطنتک در حقیقتی حکمران، یُس رسمی طورس پؠٹھ ولی عہد تہٕ وزیر اعظم کس طورس پؠٹھ خدمات انجام دِوان چھُ۔

## حَوالہٕ

زٲژ:سوٗدی عرب لوٗکھ
زٲژ:سوٗدی عربٕکؠ رازٕ خاندان
برِٛمجہِ کُل

**برِٛمجہِ کُل**، چھ اَکھ ہرُد کُل یس جۆنوٗبی یورپ، شمالی افریقہ تہٕ ایشیاء مائنر چھ۔

## حَوالہٕ

زٲژ:کُلؠ
عودِد فہر

**عودِد فہر** (عبرٲنؠ :עודד פהר ) پٲدٲیِش 23 نَوَمبَر 1970) چھُ اَکھ اِسرائیلی اداکار یس امریکہس مَنٛز مقیم چھُ۔  سہٕ چھ 1999 مَنٛز دی ممی کس ریمیکس مَنٛز تہٕ امکس سیکوئل دی ممی ریٹرنزس مَنٛز بطور آرڈتھ بے کردارس سٟتؠ سٟتؠ کارلوس اولیورا مَنٛز زاننہٕ سٟتؠ سٟتؠ باقی فِلمن مَنٛز تہٕ زاننہٕ یوان۔

## حَوالہٕ
زُبیر بِن العوام

**زُبیر بِن العوام** (عَربِی: الزبیر بن العوام‎; c۔ 594 – 656 CE) رسول اللہ صلی اللہ علیہ و آلہ و سلم سٕنٛدؠ قریبی سٲتھی اوس، ابتداہس مَنٛز اِسلام قبوٗل کرن وول تہٕ دہن وعد شدہ جنتَین مَنٛز اَکھ۔ سُہ اوس پننہِ ہمت ، فوجی مہارت تہٕ محمدﷺمَن سٟتؠ قریبی خاندٲنی تعلقاتو خٲطرٕ زاننہٕ یوان۔

## اِبتدٲیی زندگی

زُبیر زاو 594 عیسوی مَنٛز اسد کِس قبیلس قُریش مَنٛز ۔ تہنٛد مول اوس العوام بِن خویلد تہٕ موج ٲس صفیہ بنت عبد المطلب یُس پیغمبر اِسلام صلی اللہ علیہ وآلہ وسلم سٕنٛز پۄپھ ٲس۔ اَمہِ سٟتؠ بنیٛوو سُہ رسول اللہ صلی اللہ علیہ وآلہ وسلم سُنٛد پۄپھتُر بوے۔ تٔمؠ کٔر ابوبکر سٕنٛدِ اثر و رسوخ سٟتؠ نوعمری مَنٛز اِسلام قبول تہٕ مسلم برادری ہٕنٛدین گۄڈنِکؠن دۄہن مَنٛز کوٚرُن ظلم و ستم برداشت۔

## فوجی پیٚشہٕ

زُبیرن کٔر رسول اللہ صلی اللہ علیہ و آلہ و سلم سٕنزن تَقریٖبَن تمام مہمن مَنٛز حصہٕ۔ تٔمؠ لوٚڑ جنگ بدر (624) مَنٛز، یَتھ مَنٛز تٔمؠ اَکہِ جَنٛگس مَنٛز پنُن پان بہٕترین صٲبِت کۆر، تہٕ احد (625) تہٕ خندق کِس جنگس (627) مَنٛز تہِ۔ سُہ اوس سٲتھین مَنٛز ساروٕے کھۄتہٕ ہُنَرمنٛد گُرؠ سوارَن تہٕ تلوار چلاون والؠن مَنٛز اَکھ ماننہٕ یِوان۔ رسول اللہ صلی اللہ علیہ و آلہ و سلم اوس اکثر خطرناک مِشنن خٲطرٕ تمن پؠٹھ بھروسہ کران تہٕ تمن اوس اَکھ "مریٖد" قرار دِوان، یُس اَکھ اعزازی اصطلاح اوس۔
پتہٕ کٔر سُہ ابوبکر تہٕ عمر سٕنٛدِس خلافتس دوران فتحن مَنٛز شٲمِل، تہٕ کٔرٕن شام تہٕ مصرس مَنٛز توسیعَس مَنٛز حصہٕ۔

## گۅڈنکِس فتنس مَنٛز کردار

علی ابن ابی طالب سٕندِس خلافتس دوران کٔر زُبیرن طالعہ ابن عبید اللہ تہٕ عائشہ سٕندِس سٍتؠ رٔلِتھ خلیفہٕ عُثمان سٕندِس قٲتلن سزا دِنہٕ کِس معاملس پؠٹھ تہنز مخٲلفت۔ اَمہِ سٟتؠ گوو بصراہس نزدیک اونٹُک جنگ (656 عیسوی)۔ جنٛگ شۆروٗع گژھنہ برونٛہ چُھہ زُبیرن اَکھ حدیٖث یاد یَتھ مَنٛز رسول اللہ صلی اللہ علیہ و آلہ و سلم پیشین گویی کرمژ ٲس زِ سُہ کرِ اکہِ دۅہہ علی یَس ناحق مخٲلفت۔ امہِ سٟتؠ متٲثر گژھِتھ کھۆت سُہ مٲدانہِ جنٛگہٕ مَنٛز پتھ تہٕ کۆرُن نہٕ جنٛگ کینٛہہ۔

## شہادت

مٲدانہِ جنٛگ پؠٹھٕ نیٖرنہٕ پتیہ آو زُبیر بصرہ ہس نزدیک وادی الصباح مَنٛز عمرو ابن جرمزن مارنہٕ، ییٚمؠ پتہٕ پنٛنہِ عملہِ پیٚٹھ پچھتاوا کوٚر۔ زُبیر اوس مرنہٕ وِزِ تَقریٖبَن 61-64 وُہُر۔

## میراث

**زُبیر** اوس عبد اللہ ابن زبیر سُنٛد مول، یم پتہٕ پانس مکہ مَنٛز خلیفہٕ قرار دیُت۔ أکِس بہادر جنگجو تہٕ وفادار مُسلمان سٕنٛدِ پٲٹھؠ یاد کرنہٕ یِوان، زبیر سُنٛد ناو چھُ دہن وعدٕ شدٕ جنتَین مَنٛز ماننہٕ یِوان۔

## حَوالہٕ

زٲژ:صُحابی
21 ستمبر 2025 ہُک گرٛؠہنہٕ ماتھ

اَکھ اڈٕ سوٗریہِ گُرٛہُن آو رؠتہٕ وار، 21 سَتَمبَر 2025 دۄہ زوٗنہ کہ نزوٗن گرٕ پؠٹھ، 0.855 شدت سٟتؠ۔  گرؠہنہٕ ماتھ چھ تمہ وز گژھان ییٚلہ بُتہٕ راتھ  تہٕ آفتابس درمیان زوٗن گُزران چھِ، تہٕ اَتھ پٲٹھؠ چھ زمینس پیٚٹھ وٕچھن والؠن خٲطرٕ آفتابٕچ تصویر پوٗرٕ پٲٹھؠ یا اۆڈ طور غٲر واضح گژھان۔

## تَصویٖر
متحرک وَتھ
## حَوالہٕ

زٲژ:واقعات
زٲژ:2025 واقعات
اثر دار پانہٕ ؤنؠ بَچاو معاہدٕ

**اثر دار پانہٕ ؤنؠ بَچاو معاہدٕ** یا **سٹریٹیجک میوچل ڈیفنس ایگریمنٛٹ** (SMDA) چھُ پٲکِستان تہٕ سعودی عربس درمیان اَکھ حِفٲظتی معاہدٕ، یَتھ پؠٹھ 17 سَتَمبَر 2025 آو دستخط کرنہٕ۔ یہِ چھُ موجوٗدٕ سیکیورٹی تعلقاتَن اَکھ پانہٕ ؤنؠ بَچاو شَرٕط قٲیِم کٔرِتھ مزیٖد مضبوٗط کران، ییٚمیوٚک مطلب چھُ زِ اَکہِ مُلُکس پؠٹھ حملہٕ کرُن گژھِ دۄشوٕنی پؠٹھ حملہٕ تصور کرنہٕ۔

اَمِی معاہدٕک مقصد چھُ طاقتٕک بدلن وٲلِس توازنس مَنٛز خطس مَنٛز بَچاو تہٕ ڈیٹرنس (رُکاوٹ) مضبوٗط کرُن۔ یۄدوَے پأکستأنؠ حکام چھِ اَمِک اِنکار کران، تہِ چھُ کینٛہَن یہِ قیاس آرأیی کٔرمٕژ زِ یہِ معاہدٕ ہیکہِ مُمکنہ طور پٲٹھؠ پاکستانٕچ نیوکلیئر ڈیٹرنس سعودی عربس تام واتناؤنِتھ۔ أمؠ معاہدَن کۆر واریاہ توجہ حٲصِل، تہٕ ہندوستانَس ہِوؠ مُلُک چھِ علاقٲیی سلامتیَس پؠٹھ اَمہِ کین اثراتَن پؠٹھ زِیٖٹھؠ بینٲے سٟتؠ نظر ترٛاوان۔

## حَوالہٕ

زٲژ:واقعات
زٲژ:2025 واقعات
29 مارٕچ 2025 ہُک گرٛؠہنہٕ ماتھ

اَکھ اڈٕ سوٗریہِ گُرٛہُن آو 29 مارٕچ 2025 ہس مَنٛز زوٗن ہُنٛد بڑھن وٲلس نوڈس پؠٹھ، یمچ شدت 0.9376 ٲس۔

## تَصویٖر

متحرک وَتھ

## حَوالہٕ

زٲژ:2025 واقعات
زٲژ:واقعات
ژٔنٛدرٕ گُرٛہُن

**ژٔنٛدرٕ گُرٛہُن،** یَتھ زوٗنہِ گُرٛہُن تہٕ ونان چھ، چھ اَکھ فلکیاتی واقعہ یس اَمہِ وقتہٕ گژھان چھ ییلہٕ زوٗن بُتہٕ راتھ ہِنٛز ژھاے مَنٛز  یوان چھِ، یمہٕ وجہٕ سٟتؠ زوٗن گۆٹ گژھان چھِ۔

## حَوالہٕ

زٲژ:ساینَس
میٖر سید حُسین سِمنانی

**میٖر سید حُسین سِمنانی** اوس أٹھِمہِ صٔدی ہِنٛدُک اَکھ ہِنٛدُستٲنہِ صوٗفی سادھو، یُس وادی کٔشیٖرِ مَنٛز اِسلام پھٔہلاوَس مَنٛز پنٛنہِ کِردارٕ خٲطرٕ مشہوٗر۔ سُہ اوس ایران کِس سِمنانُک تعلُق تھاوان تہٕ یِم چھِ جنوٗبی کشمیر کِس کولگام ضِلعس مَنٛز پننہِ اِنسان دوستی ہٕنٛدِ مقصد تہٕ روحٲنی تعلیمہٕ خٲطرٕ مشہوٗر۔ تم چھ محمد صلی اللہ علیہ وآلہ وسلم سٕنٛز زُرات تہٕ چھ پننس  زُرؠ امام حسین سٕنٛد ذریعہٕ، یس علی سٕنٛدس براہ راست نسلس مَنٛز 16 ہِم چھ۔ سُہ اوس صوفی سنت میر سید علی حمدانی سنٛد شاگرد تہٕ پِتُر بوے تہٕ سید تاج الدین حمدانی سنٛد لۄکٹ بوے۔

## اِبتدٲیی زندگی تہٕ پس منظر

سلطان شہاب الدین سٕنٛدس دور حکومتس مَنٛز کٔر أمہ سٕنٛد باقٕیہ سیدن سۭتہ کشمیرس مَنٛز ینہٕ سۭتہ علاقک مذہبی منظر کشی واریاہ متٲثر۔ تمہ ژور کۄلگام بطور پنُن مُستقل رہٲیش، ییٚتہ سُہ اِسلام پھلاونس مَنٛز مصروف اوس تہٕ ٲخر کار آو ویشاو دٔریاوس کُن أکس پَلَس پؠٹھ أکس جایہ دفن کرنہٕ۔

## زندگی

تٔمہ کۆر پننہ مشنری کامہ تہٕ روحٲنی اثر و رسوخ کہ ذٔریعہٕ کشمیرس مَنٛز اِسلام پھلاونس مَنٛز اہم کردار ادا۔ یم چھ کینٛہہ اہم شِرکتہٕ یم تٔمؠ کٔرؠ:

* مشنری کٲم: سہ اوس ہتہٕ بٔد مشنرین ہنٛدس أکس گروپک حصہٕ یس کشمیرس مَنٛز اسلامٕچ تبلیٖغ کرنہٕ خٲطرٕ میر سید علی حمدانی یس سٟتؠ اوس۔ تمہِ سٕنٛدؠو کوٗششَو سٟتہِ میوٗل وادی کؠن لُکن ہِنٛدِس اِسلامس مَنٛز تبدیٖل کرنس مَنٛز کٲفی بڑاو ۔
* روٗحٲنی اثر و رسوخ: سُہ اوس پنٛنہِ تقویٖز، پرہیز تہٕ روٗحٲنی طاقتہٕ خٲطرٕ زاننہٕ یِوان۔ تٔمؠ سٕنٛزِ موجودگی تہٕ تعلیمہٕ تروو مقٲمی آبٲدی پؠٹھ سرٛۆن اثر، ییٚمہ کِنؠ واریاہو لوٗکو اِسلام قبوٗل کٔر۔
* اِنسان دوستی مِشن: سُہ روٗد کۄلگامَس مَنٛز اِنسان دوستی ہٕنٛزِ سرگرمیَن مَنٛز آوُر، یِمو مُقٲمی برادرین مَنٛز اِسلامٕچ تہٕ اَمہِ سٕنٛزِ تٲلیٖمَن ہٕنٛز اَکھ اَصٕل تصویر قٲیِم کرنس مَنٛز مَدَتھ کٔر۔
* ثقافتی انضمام: تٔمؠ جوڑ اِسلامُک عالمی صوفیانہ ثقافت، یا تسووف کٔشیٖرِ ہٕنٛدِس مقٲمی صوفیانہ ثقافتس سٟتؠ، یَتھ رؠشؠ یَت ونان چھِ۔ امہٕ انضمام کس نتیجس مَنٛز گو خطس مَنٛز اَکھ منفرد اِسلٲمی صوفیانہ ثقافتک مستقل تہٕ غلبہٕ۔
* شٲہی اثر و رسوخ: تمہِ وقتٕک کٔشیٖرِ ہُنٛد حکمران سُلطان شہاب الدین بنیوو میٖر سید حُسین سِمنانی سُنٛد مُریٖد، ییٚمہِ سٟتؠ غٲلبن بادشاہ سٕنٛز توثیق کِنؠ اِسلام پھٔہلاونس مَنٛز سہل بنیوو۔

تمہِ سٕنٛز وَراثت چھِ آز تہِ مناونہٕ یِوان، تہٕ کۄلگامَس مَنٛز چھُ أمؠ سُنٛد استان واریاہَن عقیدت مندَن باپتھ زیارت گاہ۔

## کامہِ

یِمن ہُنٛد منسوٗب چھُ "حضرت میٖر سید محمد حُسین سِمنانی : قلندرِ سادات" ناوٕ کتابہِ سٍتؠ منسوٗب کرنہٕ آمُت۔ اَتھ کِتابہِ مَنٛز چھِ تٔمؠ سٕنزِ زِنٛدگی، تٔمؠ سٕندِ کٔشیٖرِ ہُنٛد سفر، کٔشیٖرِ ہٕندِس سُلطانَن ہٕندِس خیالن تہٕ عملن ہٕنٛز اصلاح کرنَس مَنٛز تٔمؠ سٕندِس کردارس تہٕ تبلیغ تہٕ معجزاتی طاقتو ذٔریعہ مقٲمی لُکن توہم پرستی نِش نجات دِنٕچ کوششہِ ہٕنٛز  أنٛدروٗنی درشن فراہم کرنہٕ آمٕژ۔ یہِ چھُ صوٗفیت کِس تٲریٖخس تہٕ کٔشیٖرِ مَنٛز اسلام کِس پھٲلاونَس مَنٛز دلچسپی تھاون والؠن ہٕندِ خٲطرٕ اَکھ قٕمتی وسیلہٕ۔

## حَوالہٕ
زٲژ:صوٗفی
زٲژ:کٔشیٖر ہٕنٛز تَوٲریٖخ
عبدُل قَیوٗم (کِرکٹ کِھلٲڑؠ)

**عبدُل قَیوٗم بگاو** (پیدٲیش 2 مارٕچ 1967) چھ اَکھ ہندوستٲنہ سابق فرسٹ کلاس کرٚکیٚٹر یس جموں و کشمیر خٲطرٕ گنٛدمت اوس۔ قَیوٗم اوس جموں و کشمیر بہتٔریٖن فاسٹ باؤلر ماننہٕ یوان۔ تٔمؠ کٔر پننہ کھیل پیشورانہٕ زندگی پتہٕ ریاستی ایسوسیشن خٲطرٕ بطور کوچ کٲم۔

## ذٲتی زِندگی

قَیوٗمن چھِ پننہِ کِرکٹ کِھلٲڑؠ زِندگی مَنٛز واریاہ انعام زیٖنمِت یَتھ مَنٛز رجنی ٹرافی تہٕ شأمل چھِ أمس چھ نیٚچوٗ پرویز رسوٗل سُہ تہٕ چھِ اَکھ کِرکٹ کھلٲڈؠ تہٕ أمی چٕھ تس لۄکچار پؠٹھ کوچنٛگ کٔرمٔژ.

## حَوالہٕ

زٲژ:کٲشِرؠ مُسَلمان
زٲژ:کٲشِرؠ لوٗکھ
امین رازی

**<span data-ve-ignore="" dir="rtl" lang="fa">امین احمد راجی</span>**امین رازی  (فارسی: امین احمد رازی) اوس ہفت ایکلمک مصنف اَکھ فارسی جغرافیائی تہٕ سوانحی انسائیکلوپیڈیا یۄس 1593-94 مَنٛز چھ مرتب آمت کرنہٕ۔ 

امین رازی اوس رے،ری، فارس کِس أکس باوقار خانٛدانس مَنٛز زامُت۔ أمؠ سُنٛد مول اوس احمد تہرانی تاہماسپ I (ر۔ 1524-1576) سٕنٛز تقرری سٟتؠ رے سنٛد میئر۔ أمہ سُنٛد پیتر اوس خواجہہ محمد شریف، یُس اَکھ شٲیِر تہٕ خراساں کِس گورنر تہٕ پتہٕ شاہ سنٛد وزیر اوس۔

امین رازی چھ ونان ز تٔمؠ کوٚر شیٚن ؤرین ہٕنٛز کامہ پتہٕ AH 1002 (ID1) مَنٛز پنن انسائیکلوپیڈیا مکمل، حالانکہ موجودٕ کامہ مَنٛز چھ کم تٲریخک اضافہٕ شٲمل۔ تہنٛد زینہٕ تہٕ مرنٕچ تٲریخ چھنہٕ پَتا۔ تٔمؠ آسہ اکبر سٕنٛدس دور حکومتس مَنٛز مغل ہندوستان دورٕ کوٚرمت۔

## حوالہ جات

* 
* ای ڈی راس et al. (eds۔ केबळم، کلکتہ، 1918-72  
* جان ریکا *تٲریخہ۔ * *ایران۔ *
* اسٹوری، I.، پی پی۔ 1169-71  &nbsp;
مقداد بِن عمرو

**مقداد بِن عمرو** یا **اسود** (عربی: المقداد بن الأسود؛ وفات: 653 عیسوی/33 ہجری)، یُس اصلی ناو اوس *مقداد ابن عمرالبحرانی*، اوس اِسلام قبوٗل کرن والیو مَنٛز اَکھ تہٕ پیغمبر اِسلام محمد صلی اللہ علیہ و آلہ وسلم سُنٛد اَکھ ممتاز صحابی۔ اَسود ابن عبد یغوثَن منگتہٕ تہٕ اَمہِ مۄکھٕ بنیوو سُہ *مقداد ابن اَسود* ناوٕ سٟتؠ زاننہٕ۔  

مقداد اوس مکہ مَنٛز نَنہٕ وانہِ اِسلام اعلان کرن والیو گۄڈنِکؠو سَتن نفرن مَنٛز شٲمِل۔ سُہ اوس پننہ بہادری تہٕ وفاداری خٲطرٕ زاننہٕ یوان، تہٕ جنٛگِ بدٕر مَنٛز اوس سُہ کینٛہن گُرؠ سوار جنگجوہن مَنٛز اَکھ، ییٚلہ زیٛادٕ تر مُسلمان فوج پیدل لڑان ٲسؠ۔ اَتھ موقعس پؠٹھ کۆر تٔمؠ محمد ﷺمن اعلان:

تمو کٔر پتمین جَنٛگن مَنٛز حصہٕ یِمن مَنٛز احد تہٕ جنٛگِ یرموک۔ تم چھ علی ابن ابی طالب، زبیر ابن العوام تہٕ ابو مرثد الغناوی سٔتؠ "اِسلام کؠن ژورن گُری سوارین" مَنٛز اَکھ پٲٹھؠ یاد یوان کرنہٕ۔  

حضرت محمد صلی اللہ علیہ و آلہ و سلم چھِ 

مقداد اوس پتہٕ شامس مَنٛز روزان مگر خلافت عُثمان بِن عَفان سٕندِس دورس مَنٛز گُزریو مدینہ منورہ نکھٕ الجرف مَنٛز 

## حَوالہٕ

زٲژ:صُحابی
یوض آصف

**یوض آصف** چھِ اَکھ شخصیت یۄس زیٛادٕ تر سِریٖنَگَر، کٔشیٖر مَنٛز روضہٕ بَل مزارس سٟتؠ وابستہٕ آسنہٕ خٲطرٕ زاننہٕ یِوان چھےٚ۔ مُقٲمی رؠوایتہٕ تہٕ تٲریٖخی کٲشِرِ مَتن مِثالے تاریخ کشمیٖر مُطٲبِق چھُ سُہ خۄدا سُنٛد پیغمبر ماننہٕ یِوان ییٚمہِ بیٚیِہ مُلکہٕ پؠٹھ کٔشیٖرِ ہُنٛد سفر کوٚر۔ تٔمِس مُتعلِق چھُ اَکھ اَہَم تہٕ متنازعہ دعوا زِ احمدیہ مُسلِم برادٔری مُطٲبِق چھُ یوض آصف عیسیٰ سُنٛد بیٛاکھ ناو، یُس ماننہٕ چھُ یِوان زِ سُہ اوس دارس کھسنہٕ (crucification) پتہٕ بچیومُت، مشرقس کُن سفر کورمُت تہٕ کٔشیٖرِ مَنٛز گُزریٛوو قۄدرتی طور ۔ علمی تجزیہٕ چھُ یہِ ناو برلام تہٕ جوسفات سٕنٛزِ قدیم دٔلیٖلہٕ ذٔریعہٕ بُدھ شخصیت بُدھستوا (یوزاسف) سٟتؠ تہِ جوڑان۔

## حَوالہٕ

زٲژ:کٔشیٖر ہٕنٛز تَوٲریٖخ
روضہٕ بَل

thumb|روضہٕ بَل
**روضہٕ بَل** چھُ اَکھ لۄکُٹ، توٲریٖخی طور اہم، تہٕ واریاہ بَحَث وول استان یُس سِریٖنَگَر، کٔشیٖر، ہندوستان کِس خانیار کوارٹرَس مَنٛز واقعہ چھُ۔ کٲشِرؠ پٲٹھی "**روضہٕ**" ناوُک مطلب چھُ "**قبر/مزار**"، تہٕ "**بَل**" مطلب "**جاے**"۔ سادٕ، زیٹھہِ ڈَبہٕ آیہِ  ڈھانچس مَنٛز چھ رؠوٲیتی طور پٲٹھؠ خیال یوان کرنہٕ زِ اَتھ مَنٛز چھ دۆن مقدس شخصیاتن ہنٛز قبرٕ: اَکھ قدیم پیغمبر یا ریشؠ یوض آصف تہِ اَکھ مُقامی مُسلمان مقدس شخص، میٖر سید نصیر الدین۔ اَتھ مزارس کٔر عالمی توجہ امہِ تنازٕ دار دعوہٕ کہ وجہ ستؠ حٲصل، خاص طور احمدی مسلم برادٔری ہُنٛدِ بٲنؠ سٕنٛدِ طرفہٕ فروغ دِنہٕ آمُت، زِ یوز آصف سٕنٛز قبر چھِ درحقیقت عیسیٰ ناصرت (عیسیٰ) سٕنٛز قبر، یُس وننہٕ چھُ یِوان زِ سُہ اوس دارس کھسنہٕ (crucification) پتہٕ بچیومُت تہٕ کٔشیٖرِ ہُنٛد سفر کورمُت۔ یہٕ نۄقطہٕ نظر چھُ زیٛادٕ تر مقٲمی مسلمانن ہنٛدٕ طرفہٕ رَد کرنہٕ یوان تہٕ یہٕ چھُ اختلافُک ذریعہٕ۔ نتیجہٕ کس طورس پؠٹھ، یہٕ مُقام چھِ نہٕ عام طور پٲٹھؠ سیاحن خأطرٕ یلہٕ آسان تہٕ صرف مخصوٗص دۄہن پؠٹھ چھِ مُقامی عبادتہٕ خاطرٕ یلہٕ آسان۔

## حَوالہٕ

زٲژ:سِریٖنَگَر
معین الدین چِشتی

**حضرت شیخ خواجہ سید معین الدین چِشتی اجمیری** زاے 1141 ہس مَنٛز تہٕ وفات گٔیہِ 1236 عیسوی مَنٛز۔ تِمَن چھِ "خواجہ مُعین الدین چِشتی" تہٕ "غریب نواز" ناوٕ سٟتؠ تہِ زاننہٕ یِوان۔ سُہ چھُ جنوٗبی ایشیا کِس چِشتی سلسلُک ساروٕے کھۄتہٕ مشہوٗر صوٗفی سنت۔ مانٛنہٕ چھُ یِوان زِ مُعین الدین چشتی یَن کٔر ہندوستانس مَنٛز یہِ سلسلہٕ مُتعارُف تہٕ قٲیِم ۔ تٔمؠ سُنٛد استان چھُ اجمیر، راجستھان, ہندوستانس مَنٛز.

## اِبتدٲے زِندگی

معین الدین چِشتی زاو 1141 عیسوی مَنٛز سیستانس مَنٛز۔ سُہ بنٛیوٚو خواجہ عثمان ہارونی سُنٛد شٲگِرد تہٕ روٗد وُہَن ؤرِین تام سفرَس مَنٛز أمِس سٟتؠ سخٕت روٗحٲنی تربِیَت تہٕ خٔدمَتس مَنٛز آوٕر۔

## وَفات

خواجہ معین الدین چِشتی گُزرے 1236 عیسوی یس مَنٛز اجمیرس مَنٛز۔ أمؠ سٕنٛدِس استانس، اجمیر شریف درگاہَس پؠٹھ چھِ پرٛؠتھ ؤرؠ یہِ لچھٕ بٔچھِ عقیدت مند گژھان۔ تِم چھِ اَتھ مرتبہٕ سٍتؠ یاد کرنہٕ یِوان: حبیب اللہ ماعت فی حب اللہ (خۄداے سُنٛد دوست مٔرِتھ خۄدایہ سٕندِس محبتس مَنٛز)۔

## حَوالہٕ

زٲژ:صوٗفی
حارِث رؤف

**حارِث رؤف** (7 نَوَمبَر 1993 تس مَنٛز پیدٲیش گژھن وول [ʃaːɾɪs ɾəuːf]) چھ اَکھ پٲکِستٲنؠ بین الاقوٲمی کرکٹر یس پٲکِستٲنؠ قومی ٹیم خٲطرٕ دٕچھنہ طرفہٕ فاسٹ باؤلر سنٛد کردار ادا چھ کران۔  

أمہ کٔر پاکستان کرکٹ ٹیم خٲطرٕ جَنؤری 2020 ہس مَنٛز بنگلہ دیش خَلاف بین الاقوٲمی سطحس پیٚٹھ پنٕنؠ شروٗعات۔

## حَوالہٕ
فاطمہ حسونہ

**فاطمہ حسونہ** (-SOO-nəː عربی: فتح حسنہ 1999-16 اپریل 2025) ٲس اَکھ فلسطینی فوٹو جرنلسٹ یم سٕند کامہ ٲس غزہ جنگ دوران شہری زندگی ہنٛز دستاویز کرمژ۔  تٔمؠ کٔر جنگہٕ کیٚن اثراتن ہٕنٛز پنٛنیٚن ویسرل ڈاکیومینٹیشنن خٲطرٕ بین الاقوٲمی شناخت حٲصل تہٕ بنییہ دستاویزی فلمہ پٹ یور سول آن یور ہینڈ اینڈ واکک موضوع، یس 2025 کانز فِلِم فیسٹیول سٟتؠ متوازی طور ہاونہٕ آمت اے سی آی ڈی فِلِم پروگرام خٲطرٕ منتخب کرنہٕ آو۔ سۄ آیہ 16 اپریل 2025 ہس مَنٛز پنٛنس غزہ شہر کِس گھرس پؠٹھ اسرائیلی فضائی حملس مَنٛز خاندان کیٚن دہن ارکانن سٟتؠ مارنہٕ۔
عُبیدہ بِن الحارِث

**عُبیدہ بِن الحارِث بِن المُتطالب** (عربی: عبیدة بن الحارث بن المطلب؛ وفات: 624 عیسوی) اوس رسول اللہ صلی اللہ علیہ و آلہ و سلم سُنٛد سٲتھی تہٕ پِتٕر۔ سُہ اوس مکہ مَنٛز گۄڈٕنِکؠو اِسلام قبوٗل کرَن والیو منٛزٕ تہٕ کورُن مُسلِم برادٔری ہِنٛدین گۄڈنِکؠن لڑاین مَنٛز حصہٕ۔ عبیدہ چھ جنٛگِ بدٕر مَنٛز شرکتہٕ خٲطرٕ سارِوٕے کھۄتہٕ زیٛادٕ یاد یوان کرنہٕ، یتہٕ سُہ اکس جَنٛگس مَنٛز سؠٹھاہ زخمی گۆو تہٕ بنیوو جنٛگس مَنٛز شہید گژھن وول گۄڈنیُک مُسلمان۔

## اِبتدٲیی زندگی

عبیدہ ٲس مکہ مَنٛز قریش قبیلہ کِس قبیلہ بنو مطلب مَنٛز زامٕژ۔ تٔمؠ سُند مول حارث ابن مطلب اوس محمد صلی اللہ علیہ و آلہ و سلم سٕندِس بٕڈِبب عبد المتلب سُند پِتُر بٲے، ییمہ سٍتؠ عبیدہ رسول اللہ صلی اللہ علیہ وآلہ وسلم سُنٛد رشتہ دار بنیوو۔
تٔمؠ کوٚر گۄڈنِکؠن ؤرین مَنٛز اِسلام قبوٗل، تہٕ بنیوو محمد ﷺ مس سٟتؠ بیعت کرن والؠو گۄڈنِکؠو مسلمانو مَنٛز اَکھ۔ باقین مومنن ہٕندؠ پٲٹھؠ پیوٚو تٔمِس مدینہ ہجرت کرنہٕ برٛونٛہہ، مکہ مَنٛز ظلم و ستم کین مشکلاتن ہُنٛد مُقابلہٕ۔

## جَنٛگ بدرَس مَنٛز کِردار

624 عیسویس مَنٛز نیوٗ عبیضہ جَنٛگہِ بدر مَنٛز حصہٕ، یُس مدینہ مُسلمانن تہٕ قریش مکہ ہس درمیان گوڑنُک بٔڑ فوجی تصادم۔ عام لڑایہِ شُروع گژھنہٕ برٛۄنٛہہ، ٲسؠ پرٛؠتھ طرفٕک مٲہِر لڑن وٲلؠ اکؠ سٕے لڑایہِ مَنٛز آوٕرؠ۔
عبیدہ کٔر حمزہ ابن عبد المتالیب تہٕ علی ابن ابی طالبس سٟتؠ مُسلمانن ہٕنٛدِ علمبردار پٲٹھؠ برٛونٛہہ۔ عبیدہ ہن لوٚڑ عتبہ ابن ربیعہ، ییلہ زن حمزہ تہٕ علی ین کوٚر عتبہ کین صحابین شیبہ تہٕ الولیدس سٟتؠ جنٛگ۔ عبیدہ ہن لوٚگ عتبہ مگر سُہ گوٚو پانہٕ شٔدیٖد زخمی۔ امہِ پتہٕ کوٚر حمزہ تہٕ علی یَن عتبہ مٲرِتھ تہٕ نِیُکھ عبیدہ واپس مُسلمانن کُن۔

## شہادت تہٕ میراث

بچاونہٕ پتہٕ تہِ گٔیہِ عبیدہ سٕنٛدؠ زخم جان لیوا ثٲبِت۔ تم گٔیہ مدینہ منورہ واپس گژھنہٕ وِزِ شہیٖد تہٕ بدرس نزدیک آیہ صفراء مَنٛز دفن کرنہٕ۔ تٔمؠ سُنٛد مرُن چھُ اَہَم ماننہٕ یِوان تِکیٛازِ سُہ چھُ اِسلام کِس جنٛگَس مَنٛز گۄڈنُیٛک شہید ماننہٕ یِوان۔
عبیدہ سٕنٛز قۄربٲنی ٲس اِبتدٲیی مُسلمان برادری محمد ﷺ مس وفاداری تہٕ عقیدت کس علامت کس طورس پؠٹھ یاد کران۔

## حَوالہٕ

زٲژ:صُحابی